Správa o stave vykonávania verejného zdravotného poistenia za  rok 2007

1.	Verejné zdravotné poistenie v Slovenskej republike

Úrad pre dohľad nad zdravotnou starostlivosťou (ďalej len „ úrad“)  v súlade s § 19 ods. 1 písm. d) zákona č. 581/2004 Z. z. o zdravotných poisťovniach, dohľade nad zdravotnou starostlivosťou  a o zmene a doplnení niektorých zákonov (ďalej len „zákon č. 581/2004 Z.z.“) vypracoval  Správu o stave vykonávania verejného zdravotného poistenia za rok 2007 (ďalej len „správa“). 

Správa hodnotí stav verejného  zdravotného poistenia v Slovenskej republike  v roku 2007   za celý poistný systém, v  ktorom  pôsobilo 6  zdravotných  poisťovní.

1.1 Vplyv prostredia na verejné zdravotné poistenie v roku 2007

Makroekonomické prostredie

V roku 2007  makroekonomické ukazovatele relevantné pre financovanie zdravotníctva sa  vyvíjali priaznivo. Reálny rast HDP, rast objemu miezd spolu s ostatnými ekonomickými faktormi vytvorili  predpoklady pre rast zdrojov  aj pre  sektor zdravotníctva, osobitne                pre rast zdrojov verejného zdravotného poistenia. 

Tabuľka č. 1  Vývoj vybraných  makroekonomických ukazovateľov 

Ukazovateľ	m. j.	Skutočnosť
	
		2006	2007	
HDP v bežných cenách 	mld. Sk	1  636,3	1 851,8	
HDP reálny rast	%	8,3	10,4	
Priemerný rast zamestnanosti podľa VZPS *	%	3,8	2,4	
Priemerná mesačná mzda v hospodárstva 	nominálny rast	%	8,0	7,2	
	reálny rast		3,5	4,3	
Priemerná mesačná mzda	 Sk	18 761,0	20 146,0	
Priemerná ročná miera inflácie	%	4,5	2,8	
Objem miezd v ekonomike – ročný 	mld. Sk	518,1	569,9	
Podiel miezd na HDP	%	31,6	30,8	
Počet zamestnaných v hospodárstve 	 tis. osôb	2301,4	2357,3	
* výkazu zisťovania pracovných síl

Zdroj: Štatistická správa o základných vývojových tendenciách v hospodárstve SR v roku 2007.

V roku 2007  malo zdravotníctvo k dispozícii zdroje plynúce  z verejného zdravotného poistenia  vo výške 88,3  mld. Sk, čo  je v porovnaní s rokom 2006 viac o 9,0  mld. Sk. Podiel verejných zdrojov na zdrojoch spolu predstavoval v roku 2007 76,8 %. V  porovnaní s rokom 2006 nedošlo k výraznej zmene tohto podielu.

Z hľadiska štruktúry zdrojov najväčší nárast verejných zdrojov v porovnaní s rokom 2006 bol zaznamenaný  u zdrojov plynúcich od  poistencov štátu (nárast o 15,0 %)  v dôsledku zmeny percenta sadzby poistného v prvých štyroch mesiacoch roka ako aj dôsledkom rastu  základne pre výpočet poistného. 

Za tovary a služby nehradené z verejných zdrojov sa na základe štatistických údajov vynaložilo  28,0 mld. Sk. V porovnaní s rokom 2006 je to viac o 22,3 %. Tento nárast bol  čiastočne spôsobený v dôsledku zmeny cien niektorých  tovarov  a služieb ako aj v dôsledku rastu dopytu. 

Celkové disponibilné  zdroje  zdravotníctva predstavovali v roku 2007 120,6 mld. Sk,  čo je v porovnaní s rokom 2006 viac  o 12,7%. 
  
V roku 2007 zostal zachovaný rovnaký  podiel reálnych zdrojov financovania zdravotníctva na HDP, ako  to bolo v roku 2006.

Tabuľka č. 2 Štruktúra  disponibilných zdrojov  zdravotníctva         
       v mld. Sk
Ukazovateľ	Skutočnosť 2006 *	Skutočnosť 2007 *	Rozdiel 2007-2006	 % 	
A. Zdroje  verejného zdravotného poistenia  spolu – zaplatené poistné	79,3	88,3	9,0	111,3	
v tom štát1	23,4	26,9	3,5	115,0	
B. Ostatné verejné  zdroje2	4,8	4,3	-0,5	89,6	
C. Verejné zdroje spolu  (A+B)	84,1	92,6	8,5	110,1	
D. Súkromné zdroje3	22,9	28,0	5,1	122,3	
E. Zdroje spolu (C+D)	107,0	120,6	13,6	112,7	
Podiel reálnych zdrojov financovania na HDP	6,5	6,5	0,0	 	

1  Štát v zákone vymedzených prípadoch  (§11 ods. 1 písm. d)  zákona č. 580/2004 Z. z.),
2 Platby plynúce od MV SR, MDPT SR, MO SR MZ SR bez poistného plateného štátom a príspevku ZP,
3 Výdavky obyvateľstva za tovary a služby nehradené z verejných zdrojov (prepočet na základe vývoja v minulých rokoch a na základe štatistických údajov).

*)   Údaje sú použité z podkladov MF SR.

Legislatívne prostredie

Systém verejného zdravotného poistenia v roku 2007  upravovalo 7 zákonov, ako aj nariadenia vlády, vyhlášky a  opatrenia ministerstva zdravotníctva. Tieto zákony  v priebehu  roku 2007 prešli viacerými zmenami. Zmeny sa dotýkali týchto zákonov:

Zákon č.578/2004 o poskytovateľoch zdravotnej starostlivosti, zdravotných pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov 

Úpravy vykonané v tomto zákone sa dotýkali najmä povinností poskytovateľov zdravotnej starostlivosti  vypracovať  plán zavádzania systému kvality vrátane termínov  ich vypracovania. Ďalšou úpravou bolo doplnenie a spresnenie tejto povinnosti. Významnou zmenou bola úprava vo vzťahu  k záchrannej zdravotnej službe. Novela zákona upravila najmä postup pri vydávaní povolení na zmenu typu ambulancie záchrannej zdravotnej služby. Súčasne došlo aj  k spresneniam  pri výkone zdravotníckeho povolania občanov členských štátov EÚ, Islandu, Lichtenštajnska, Nórska a Švajčiarska.

Zákon č.580/2004 o zdravotnom poistení a o zmene a doplnení zákona č. 95/2002 Z. z. o poisťovníctve  a o zmene a doplnení niektorých zákonov  v znení   neskorších predpisov

Cieľom vykonaných úprav tohto zákona bolo zabezpečiť potrebné finančné zdroje                       pre zdravotníctvo. Naplnenie tohto cieľa bolo realizované úpravou sadzby poistného (zo 4 %            na 5 %) u kategórie poistencov, za ktorých platiteľom poistného je štát. Táto úprava mala ohraničenú platnosť a platila prvé štyri mesiace v roku 2007. Zároveň boli tiež vykonané zmeny  v lehotách na vykonanie a podávanie ročného zúčtovania poistného ako aj lehoty           na ročné prerozdeľovanie poistného.

Zákon č.581/2004 o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov 

Zásadnou zmenou bola úprava, ktorá mala za cieľ vytvoriť priestor pre efektívne vynakladanie verejných zdrojov a zabezpečiť ich využitie na  úhradu zdravotnej starostlivosti. Týmto zámerom boli vykonané úpravy – vymedzenie   výdavkov na prevádzkové činnosti zdravotnej poisťovne a určenie hranice výdavkov na prevádzkové činnosti zdravotnej poisťovne v príslušnom kalendárnom roku do výšky 4 % z ročného úhrnu poistného. Ďalšie úpravy sa týkali stanovenia podmienok pre nábor poistencov a tiež  zákazu poskytovania akýchkoľvek výhod poistencovi za prijatie a potvrdenie prihlášky na verejné zdravotné poistenie.

Zákon č.140/1998 o liekoch a zdravotníckych pomôckach 

V prípade tohto zákona došlo k  zosúladeniu  zákona so smernicou EÚ vo väzbe                              na predkladanie povinných dokumentov pri registrácii lieku na území SR.

V roku 2007  nastali zmeny aj v nariadeniach vlády SR, vo vyhláškach ako aj  v opatreniach  vydaných ministerstvom zdravotníctva.   

Rozsah zmien možno zhrnúť takto:

•	určenie  zoznamu poskytovateľov ústavnej zdravotnej starostlivosti, ktorí zabezpečujú poskytovanie štátom garantovanej zdravotnej starostlivosti,
•	určenie výšky poplatku za vydanie európskeho preukazu zdravotného poistenia,
•	určenie rozsahu regulácie cien v oblasti zdravotníctva,  zoznam liečiv a liekov, zoznam zdravotníckych pomôcok, zoznam dietetických potravín plne uhrádzaných alebo čiastočne uhrádzaných na základe verejného zdravotného poistenia.

V prílohe č. 1 a 2 je uvedený zoznam právnych noriem platných v roku 2007 ako aj vykonané zmeny v roku 2007.

Regulačné prostredie 

Regulačné prostredie v roku 2007 sa výraznejšie nemenilo. Cenová regulácia ostala naďalej zachovaná v záchrannej zdravotnej službe.

1.2 Účastníci systému verejného zdravotného poistenia 

Verejné zdravotné poistenie je poistenie, ktoré sa vzťahuje na všetkých poistencov taxatívne vymedzených v osobnom rozsahu verejného zdravotného poistenia, čo znamená, že je               zo zákona povinne  určený okruh poistencov.

Verejné zdravotné poistenie v Slovenskej republike je založené na základnom princípe, ktorým je  solidarita zdravých občanov  s chorými občanmi. 

Účastníkom  systému verejného zdravotného poistenia je:

a)	poistenec - osoba, ktorá je verejne zdravotne  poistená,  
b)	poskytovateľ zdravotnej starostlivosti,
c)	zdravotná poisťovňa.

Medzi jednotlivými účastníkmi systému verejného zdravotného poistenia vznikajú vzájomné vzťahy, a to medzi poistencom a zdravotnou poisťovňou, poskytovateľom zdravotnej  starostlivosti   a poistencom a medzi poskytovateľom zdravotnej starostlivosti a  zdravotnou poisťovňou. 

Poistenec je na jednej strane  povinný platiť zdravotné poistenie a na druhej strane má právo na úhradu za  poskytnutú zdravotnú starostlivosť.

Poskytovateľ zdravotnej starostlivosti je povinný poskytnúť zdravotnú starostlivosť  poistencovi  v zákonom vymedzenom rozsahu a zároveň má právo na úhradu tejto zdravotnej starostlivosti od zdravotnej poisťovne na základe uzatvorenej zmluvy.

Zdravotná poisťovňa je povinná zabezpečiť pre poistenca poskytovanie zdravotnej starostlivosti   v rozsahu stanovenom  zákonom. Dostupnosť poskytovania  zdravotnej  starostlivosti je  zabezpečená  definovaním verejnej   minimálnej  siete nariadením vlády. 

Zdravotná poisťovňa je povinná uzatvoriť zmluvu vo všeobecnej ambulantnej starostlivosti s poskytovateľom, ktorý má uzatvorenú  dohodu o poskytovaní zdravotnej starostlivosti  najmenej s jedným jej poistencom. 

V špecializovanej ambulantnej starostlivosti a  ústavnej starostlivosti je zdravotná poisťovňa povinná  uzatvoriť zmluvu najmenej  v rozsahu verejnej minimálnej siete.

V prípade lekárenskej starostlivosti a záchrannej zdravotnej starostlivosti je zdravotná poisťovňa  povinná uzatvoriť zmluvu s každým poskytovateľom. Opísaný spôsob zabezpečuje dostupnosť zdravotnej starostlivosti všetkým poistencom verejného zdravotného poistenia.

1.3  Dohľad nad  verejným zdravotným poistením 

Dohľad nad vykonávaním  verejného  zdravotného  poistenia  zdravotnými  poisťovňami   a nad poskytovaním zdravotnej starostlivosti poskytovateľmi  je zverený  zákonom                      do kompetencie úradu.

V zákone vymedzené kompetencie v roku 2007 umožnili, aby úrad vykonával nepretržitý dohľad nad dodržiavaním štandardov verejného zdravotného poistenia ako aj nad rozsahom a kvalitou poskytovania zdravotnej starostlivosti. Pod  štandardmi  sa rozumie predovšetkým dodržiavanie podmienok týkajúcich sa udržiavania permanentnej platobnej schopnosti zdravotnej poisťovne pri plnení záväzkov poisťovne voči poisteným, zmluvným poskytovateľom zdravotnej starostlivosti, úradu a  iným subjektom v súlade so zákonom. 

Okrem uvedeného úrad dohliadal aj na:

•	plnenie povinností týkajúcich  sa  platenia poistného zo strany platiteľov  verejného zdravotného poistenia,
•	plnenie povinností zo strany poistencov,
•	prerozdeľovanie poistného na verejné zdravotné poistenie.

V rámci  výkonu dohľadu nad verejným zdravotným poistením  úrad plnil  v roku 2007  najmä tieto úlohy:

•	rozhodoval  o uložení sankcií a opatrení v prípadoch porušenia zákona,
•	realizoval výkon rozhodnutí o pohľadávkach na poistnom, 
•	rozhodoval o pokutách pri porušení povinností vyplývajúcich zo zákona o poisťovníctve.

Úrad ako orgán dohľadu má  významné postavenie aj  z hľadiska vedenia evidencie a registrov. Vedie centrálny register poistencov, register podaných prihlášok na verejné  zdravotné poistenie a poskytuje poisťovniam informáciu o podaní prihlášky na verejné zdravotné poistenie v inej zdravotnej poisťovni. Vedie tiež zoznam poskytovateľov zdravotnej starostlivosti a zoznam kódov lekárov ako aj ďalšie zoznamy.

Okrem týchto  kompetencií  úrad dohliada nad správnym poskytovaním zdravotnej starostlivosti v súlade so zákonom.  

Úrad je  styčným orgánom vo vzťahu k určeným orgánom na komunikáciu medzi príslušnými zdravotnými poisťovňami  v  členských štátoch  Európskej únie, Nórska, Lichtenštajnska, Islandu a Švajčiarska a plní  tiež  záväzky SR  vyplývajúce z medzinárodných dohôd. Plnenie úloh vyplývajúcich z tejto činnosti za rok 2007 je hodnotené v nasledujúcej  podkapitole tejto  Správy.

1.4 Plnenie nariadení Rady EHS  v systéme verejného zdravotného poistenia

SR ako členská krajina EÚ uplatňuje v zdravotnom poistení legislatívu Európskej únie, konkrétne  nariadenie Rady EHS č. 1408/71 a nariadenie Rady EHS č. 574/72 (ďalej len „nariadenia“), ktoré stanovujú koordináciu systémov sociálneho zabezpečenia                             pre zamestnancov, samostatne zárobkovo činné osoby a ich rodinných príslušníkov. Tieto nariadenia sú nadradené národnej legislatíve. 

Nariadenia priznávajú pre poistencov pri pobyte v inom členskom štáte EÚ nárok                        na nevyhnutné vecné dávky, ktoré sa majú poskytnúť v členskom štáte s prihliadnutím na ich povahu  a očakávanú dĺžku pobytu poistenca  tak, aby sa poistenec nemusel  za poskytnutím vecných dávok vrátiť späť do  Slovenskej republiky skôr, ako zamýšľal.

V prípade bydliska poistenca  v inom členskom štáte EÚ priznáva nariadenie nárok na vecné dávky v plnom rozsahu podľa legislatívy štátu bydliska poistenca. 

Osobitnú skupinu tvoria vecné dávky poskytované  so súhlasom zdravotnej poisťovne. V tomto prípade   ide o plánované čerpanie zdravotnej  starostlivosti v inom členskom štáte EÚ. 

Porovnanie vývoja  úhrad plánovanej zdravotnej starostlivosti v roku 2007 s rokom 2006 v členských krajinách EÚ

Zdravotné  poisťovne v roku 2007 schvaľovali poistencom v Slovenskej republike  úhradu plánovanej zdravotnej starostlivosti v inom členskom štáte EÚ v prípade, ak:
•	ochorenie nebolo možné diagnostikovať v Slovenskej republike, 
•	ochorenie nebolo možné liečiť v Slovenskej republike vo zvyčajnom termíne,
•	sa vyčerpali všetky možnosti liečenia v Slovenskej republike. 

V roku 2007 bolo podaných zdravotným poisťovniam v Slovenskej republike  791 žiadostí             o udelenie súhlasu na poskytnutie  plánovanej  zdravotnej  starostlivosti  v inom členskom štáte  EÚ. Oproti roku 2006, kedy bolo podaných  679 takýchto žiadostí je to viac o 112 žiadostí. Z  počtu podaných žiadostí bolo 743 žiadostí schválených (v roku 2006  bolo schválených 640 žiadostí). V porovnaní s rokom 2006 došlo k nárastu  schválených žiadostí o 103. Zamietnutých žiadostí  v roku 2007  bolo  40,  čo je  viac  v porovnaní s rokom  2006 o 9 žiadostí. Rovnako ako v roku 2006 aj v roku 2007  o 8 žiadostiach nebolo rozhodnuté           do 31. 12. 2007.

Zo zamietnutých žiadostí v 36 prípadoch (v roku 2006 30 prípadov) bolo možné poskytnúť požadovanú zdravotnú starostlivosť v medicínsky primeranom čase na území Slovenskej republiky.

Celkový objem úhrad  za plánovanú zdravotnú starostlivosť poistencov  Slovenskej republiky v iných členských štátoch EÚ predstavoval v roku 2007  57,7 mil. Sk  (v roku 2006  60,0 mil. Sk, čo je o menej o 2,3 mil. Sk).

Pokiaľ ide o jednotlivé zdravotné poisťovne z celkového objemu úhrad za plánovanú zdravotnú starostlivosť  v roku 2007  pripadalo 76,3 % na VšZP, 6,5 %, na SZP, 6,2 %                  na Apollo a 11,0 %  na Dôveru. V porovnaní s rokom 2006 došlo k výraznejšiemu nárastu žiadostí   u VšZP o 6,8 percentuálneho  bodu a u  Apollo o 4,5 percentuálneho bodu.                      K poklesu  úhrad za plánovanú zdravotnú starostlivosť  došlo v SZP. 

Prehľad o počte čerpaní  vecných  dávok  a o uplatnenej výške  nákladov podľa jednotlivých zdravotných poisťovní je uvedený  v prílohe č. 3.

Porovnanie  vývoja nákladov na vecné dávky čerpaných podľa nariadenia

V roku 2007 v prípade vývoja nákladov na vecné dávky čerpané podľa nariadenia  nepokračoval trend rokov 2005 a 2006. Náklady na vecné dávky v roku 2007 vzrástli v porovnaní s rokom 2006 o 5,7 % (medziročný rast rokov 2005 a 2006 bol 18 %). 

Úrad aj v roku 2007 zabezpečoval refundáciu nákladov za poskytnuté vecné dávky. Refundácia na základe skutočných nákladov predstavovala podľa počtu a výšky predpisu pohľadávok alebo záväzkov Slovenskej republiky  najvýznamnejší objem. Ukazovatele o stave a vývoji  tejto  refundácie  sú  uvedené  nižšie.

Tabuľka č. 3 Prehľad o počte prípadov čerpania vecných dávok a o uplatnenej výške nákladov

Ukazovateľ	2005	2006	2007	Rozdiel 2007 - 2006	Rozdiel v %	
Počet prípadov čerpania vecných dávok v EÚ poistencami SR 	7 135	16 211	22 132	5 921	36,5	
Uplatnená výška nákladov – predpis záväzkov SR voči EÚ ( v tis. Sk)                                                                       	129 691	271 944	282 601	10 657	3,9	
Počet prípadov čerpania vecných dávok v SR poistencami EÚ 	26 966	52 069	132 072	80 003	253,6	
Uplatnená výška nákladov – predpis pohľadávok EÚ voči SR ( v tis. Sk)	54 483	121 905	300 696	178 791	246,7	
Priemerný náklad na poistenca SR  v EÚ ( v tis. Sk)	18,2	16,8	12,8	-4	-23,8	
Priemerný náklad na poistenca EÚ  v SR  ( v tis. Sk)	2,0	2,3	2,3	0	0,0	

V roku 2007  v porovnaní s rokom 2006 došlo k  nárastu počtu  prípadov čerpania vecných dávok v EÚ poistencami Slovenskej republiky, a to medziročne o 5 921 prípadov, čo predstavuje 36,5 % rast. Uplatnená výška nákladov podľa predpisu záväzku Slovenskej republiky voči EÚ v roku 2007 oproti roku 2006 vzrástla o 10 657 tis. Sk,  čo je 3,9 % nárast.
Vývoj počtu prípadov čerpania vecných dávok v Slovenskej republike poistencami EÚ v roku 2007  oproti roku 2006  v absolútnom vyjadrení  zaznamenal nárast o 80 003 prípadov, čo je nárast o 253,6 %. Finančné vyjadrenie tohto nárastu predstavuje v roku 2007 v porovnaní s rokom 2006 246,7 %.

Rozdiel predpisu uplatnených  nákladov - záväzkov Slovenskej republiky  voči EÚ  a predpisu uplatnených  nákladov - pohľadávok EÚ voči Slovenskej republike  je 18,1 mil. Sk v prospech Slovenskej republiky. Z dlhodobého hľadiska sa nepredpokladá zachovanie tohto stavu skôr ide o jednorazový stav, ktorý je dôsledkom rastu záväzkov vo VšZP z dôvodu uplatňovania refundácií v roku 2007, ktoré sa vzťahovali k minulým obdobiam.

V roku 2007 boli priemerné náklady na čerpanie vecných dávok poistencami Slovenskej republiky v  iných členských štátoch EÚ vo výške  12 800 Sk.  Priemerné náklady, ktoré uhrádzali príslušné inštitúcie z EÚ za poistencov EÚ čerpajúcich vecné dávky v Slovenskej republike predstavovali 2 300 Sk. Za predpokladu, že  štruktúra čerpania vecných dávok je v EÚ porovnateľná, vychádza cenová úroveň zdravotnej starostlivosti v Slovenskej republike  približne 5,6 krát nižšia, ako je priemer v členských štátoch EÚ, v ktorých poistenci čerpali zdravotnú starostlivosť.

Pri refundácii na základe paušálnych nákladov boli v roku 2007 uplatnené pohľadávky slovenských zdravotných poisťovní za 3 266 poistencov iných členských štátov EÚ s bydliskom v Slovenskej republike v hodnote 26,4 mil. Sk. Tieto refundácie sa týkali nákladov, ktoré vznikli v roku 2004. V porovnaní s rokom 2006 bol zaznamenaný nárast  prípadov o 780 %,  čo nereflektovalo zvýšenie počtu nezaopatrených rodinných príslušníkov a dôchodcov s bydliskom v Slovenskej republike. Je to ale reálny obraz, ktorý pravdepodobne bude predstavovať štandardný stav aj v budúcom období.

V roku 2007 predpis záväzkov slovenských zdravotných poisťovní refundovaných na základe paušálnych nákladov predstavoval sumu  17,3 mil. Sk a týkal sa 945 poistencov Slovenskej republiky. V tomto prípade išlo o prípady týkajúce sa  refundácie nákladov za roky 2004 a 2005.

K najväčším veriteľom  Slovenskej republiky v roku  2007 podľa stavu k 31. 12. 2007 patrili:

•	Česká republika  (47,1 %-ný  podiel na celkovej výške záväzkov Slovenskej republiky voči EÚ),
•	Spolková republika Nemecko  (15,6 %-ný podiel na celkovej výške záväzkov Slovenskej republiky  voči EÚ),
•	Rakúska republika (14,0 %-ný podiel na celkovej výške záväzkov  Slovenskej republiky   voči EÚ).  

Možno konštatovať, že  takáto situácia pretrváva od vstupu Slovenskej republiky do EÚ a je podmienená najmä  výraznými väzbami medzi Slovenskou republikou a Českou republikou, ako aj významným počtom slovenských  študentov študujúcich v iných štátoch EÚ a vyslaných zamestnancov  do uvedených členských  štátov. Vyššie uvedené štáty zároveň patrili k štátom EÚ, v ktorých čerpali slovenskí poistenci  v najväčšom objeme finančne náročnú liečbu plánovanú ako aj poskytnutú nad rámec plánovanej liečby.

Najvýznamnejšími dlžníkmi Slovenskej republiky  v roku 2007 boli: 
•	Česká republika  (53,2 %-ný  podiel na celkovej výške pohľadávok Slovenskej republiky  voči EÚ),
•	Maďarská republika (26,5 %-ný  podiel na celkovej výške pohľadávok  Slovenskej republiky voči EÚ),
•	Rakúska republika  (8,9 %-ný  podiel na celkovej výške pohľadávok Slovenskej republiky voči EÚ).
Na tomto stave sa podieľajú najmä slovenskí občania, ktorí migrovali do štátov EÚ                      za prácou, sú tam poistení, ale  bydlisko majú spolu s rodinnými príslušníkmi v Slovenskej republike.

V roku 2007 došlo aj k významnému  nárastu  pohľadávok Slovenskej republiky  vo vzťahu k Veľkej Británii - 700 % zvýšenie pohľadávok. V tomto prípade takmer 90 % nákladov tvorili náklady na čerpanie vecných dávok občanmi Slovenskej republiky pracujúcimi                 vo Veľkej Británii.

2.  Zdravotné poistenie

Rozdelenie poistného trhu 
	
V roku 2007  vykonávalo v Slovenskej republike verejné zdravotné poistenie šesť zdravotných poisťovní.  Oproti roku 2006 došlo k zníženiu ich počtu o jednu poisťovňu v dôsledku zlúčenia zdravotnej poisťovne Sideria  so  zdravotnou poisťovňou Dôvera k 1. 1. 2007.

V roku 2007 úrad nevydal žiadne povolenie na vykonávanie verejného zdravotného poistenia a rovnako  nebola úradu doručená  žiadna žiadosť o vydanie povolenia na vykonávanie verejného zdravotného poistenia.

K 31. 12. 2007 zdravotné poisťovne evidovali  5 299 003 poistencov. K 1. 1. 2007 zmenilo zdravotnú poisťovňu celkom 716 467 poistencov. Najvyšší prírastok poistencov zaznamenala poisťovňa  Union  462 075. Nárast  spôsobilo predovšetkým  preregistrovanie poistencov    VšZP, kde bol zaznamenaný najvyšší úbytok 437 028 poistencov. Rozdelenie poistného trhu  medzi jednotlivé poisťovne  je uvedené v tabuľke. 

Tabuľka č. 4 Počet  poistencov v jednotlivých zdravotných poisťovniach  

Ukazovateľ	VšZP	SZP	Apollo	Dôvera	Sideria	EZP	Union	Spolu 	
Počet poistencov k 31.12.2006	3 400 632	680 957	472 690	351 119	398 514	7	197	5 304 116	
Počet poistencov k 31.12.2007	2 954 641	597 409	445 345	777 432	 	70 552	453 624	5 299 003	
Podiel poistencov na celkovom počte poistencov k 31.12.2006	64,1	12,8	8,9	6,6	7,5	0,0	0,0	100,0	
Podiel poistencov na celkovom počte poistencov k 31.12.2006	55,8	11,3	8,4	14,7	0,0	1,3	8,6	100,0	

Pokiaľ ide o rozdelenie poistencov v roku 2007 podľa samosprávnych krajov,  možno konštatovať, že najviac poistencov je v Prešovskom samosprávnom kraji, najmenej jv Trnavskom samosprávnom kraji. V porovnaní s rokom 2006 došlo k najvyššiemu  úbytku poistencov v Trenčianskom samosprávnom kraji, k najvyššiemu prírastku v Bratislavskom samosprávnom kraji. Skupinu neurčené predstavujú poistenci, ktorých z dôvodu chýbajúceho identifikátora ( PSČ ) nebolo možné priradiť k niektorému samosprávnemu kraju.

Tabuľka č.  5  Rozdelenie poistencov podľa samosprávnych krajov k 31. 12. príslušného roka

 	2 005	2 006	2007	Rozdiel 2007 - 2006	%	
BA	617 874	619 924	624 585	4 661	0,8	
BB	628 312	626 794	628 059	1 265	0,2	
KE	759 463	757 933	757 790	-143	0,0	
NR	682 737	680 220	679 502	-718	-0,1	
PO	769 084	769 376	770 762	1 386	0,2	
TT	534 628	534 874	535 320	446	0,1	
TN	587 772	585 434	582 969	-2 465	-0,4	
ZA	663 399	662 704	663 343	639	0,1	
Neurčené	67 151	66 857	56 673	-10 184	-15,2	
Spolu	5 310 420	5 304 116	5 299 003	-5 113	-0,1	
Zdroj: ÚDZS

Rozdelenie poistencov podľa samosprávnych krajov za jednotlivé poisťovne  je uvedené v prílohe  4.

2.1 Organizácia, riadenie a vnútorná kontrola v zdravotných poisťovniach

Organizácia a riadenie v zdravotných poisťovniach

Zdravotné poisťovne sú akciové spoločnosti založené za účelom vykonávania verejného zdravotného poistenia na základe povolenia, ktoré vydáva úrad.

Činnosť zdravotných poisťovní sa riadi  Obchodným  zákonníkom  a  zákonom                            č. 581/2004 Z. z. Najvyšším orgánom zdravotných poisťovní je valné zhromaždenie, ktoré rozhoduje o zásadných otázkach smerovania zdravotnej poisťovne. Štatutárnym orgánom je predstavenstvo, ktoré riadi činnosť poisťovne a koná v jej  mene. Predseda predstavenstva je zároveň aj generálnym riaditeľom poisťovne s výnimkou  jednej poisťovne  (Apollo),  kde je na čele  prezident,  ktorý nie je členom predstavenstva. Na plnenie podnikateľskej činnosti  a na výkon predstavenstva dohliada dozorná rada.

Úrad vydáva predchádzajúci súhlas na voľbu osôb navrhovaných za členov predstavenstva a členov dozornej rady zdravotnej  poisťovne, menovanie prokuristov poisťovne,  ustanovenie za vedúcich zamestnancov v priamej riadiacej pôsobnosti predstavenstva a osôb zodpovedných za výkon vnútornej kontroly poisťovne.

Zdravotné poisťovne zabezpečujú výkon verejného zdravotného poistenia pre  poistencov  prostredníctvom siete kontaktných miest,  expozitúr a pobočiek. Zároveň všetky zdravotné poisťovne majú  k dispozícii pre  poistencov, platiteľov poistného a pre poskytovateľov zdravotnej starostlivosti  internetovú  stránku a tzv. call centrá. 

V roku 2007 nedošlo oproti roku 2006 k rozsiahlejšiemu rozširovaniu siete kontaktných miest. K zmenám došlo iba v prípade poisťovne Dôvera v dôsledku zlúčenia so Sideriou a v prípade EZP,  kde si zmenu  vyžiadal prírastok poistencov od 1. 1. 2007.

Tabuľka č. 6 Vybrané ukazovatele   zdravotných poisťovní

Ukazovateľ 	2005	2006	2007	Rozdiel 2007 - 2006	Rozdiel v %	
Priemerný počet poistencov	5 346 995	5 302 537	5 277 900	-24 637	-0,5	
Priemerný evidenčný počet zamestnancov ZP	3 514	3 698	3 982	284	7,7	
Počet kontaktných miest	268	311	273	-38	-12,2	
Počet poistencov na zamestnanca ZP	1 522	1 434	1 325	-108	-7,6	
Počet poistencov na kontaktné miesto	19 951	17 050	19 333	2 283	13,4	

Počet poistencov pripadajúcich na zamestnanca poisťovne má klesajúci trend. Je to spôsobené medziročným rastom zamestnancov a zároveň aj medziročným poklesom priemerného stavu poistencov. 

Vnútorná kontrola v zdravotných poisťovniach

Pre zdravotné poisťovne zo zákona vyplýva  povinnosť  efektívne  vykonávať vnútornú kontrolu. Za týmto účelom  v rámci  organizačnej štruktúry majú zriadený útvar vnútornej kontroly. Výber zamestnancov zdravotnej poisťovne oprávnených na výkon vnútornej kontroly schvaľuje dozorná rada zdravotnej poisťovne. Na určenie osoby zodpovednej                   za výkon vnútornej kontroly je potrebný predchádzajúci súhlas úradu.

Činnosť  útvarov vnútornej kontroly v  zdravotnej poisťovni bola  v roku 2007 zameraná                      na kontrolu dodržiavania zákonov a iných všeobecne záväzných právnych predpisov, vnútorných aktov riadenia a na kontrolu činnosti zdravotnej poisťovne. 

Útvary vnútornej kontroly zdravotných poisťovní  vypracovali  v roku 2007: 
•	správu o činnosti zdravotnej poisťovne,
•	správu o výsledkoch kontrolnej činnosti a o prijatých opatreniach na nápravu zistených nedostatkov v činnosti zdravotnej poisťovne,
•	plán kontrolnej činnosti na  rok 2008,
•	protokol o správnosti údajov výpočtu minimálnej miery platobnej schopnosti zdravotnej poisťovne a vysvetľujúcu správu k tomuto protokolu. 

Zdravotné poisťovne na základe vyhlášky Ministerstva zdravotníctva SR č. 768/2004 Z. z. o predkladaní údajov z účtovníctva, štatistickej evidencie a ďalších údajov zdravotnou poisťovňou predkladajú úradu aj prehľady o všetkých podnetoch, podaniach a sťažnostiach poistencov.

V roku 2007 celkový počet podaní smerovaných na zdravotné poisťovne  predstavoval spolu 4 745. Z tohto počtu  bolo 2 212 kvalifikovaných  ako opodstatnených (46,6 %),                                            ako neopodstatnených 2 528 a riešenie piatich podaní presiahlo rok 2007. V porovnaní s rokom 2006 došlo k zníženiu počtu podnetov a sťažností poistencov o 54,2 %.

Okrem VšZP a SZP všetky zdravotné poisťovne riešili aj podania poistencov  týkajúce sa zmeny zdravotnej poisťovne od 1. 1. 2007. Z celkového počtu 4 745 podnetov až 4 259 sa týkalo zmeny zdravotnej poisťovne od 1. 1. 2007 vykonanej bez vedomia poistenca, alebo podaním prihlášky na základe zavádzajúcich a nepravdivých informácií. Tieto prípady predstavovali až 89,8 %.  

Podrobný prehľad o riešených podaniach  podľa jednotlivých poisťovní je uvedený v prílohe č. 5.

Na základe vykonanej analýzy podaných podnetov, a  sťažností možno zovšeobecniť tieto závery:

Podania  poistencov zaslané  zdravotným  poisťovniam  sa týkali prevažne problematiky náboru nových poistencov do zdravotných poisťovní Union a EZP. Poistenci upozorňovali hlavne na  podozrenie z neoprávneného podania prihlášok na zmenu zdravotnej poisťovne, zneužitie ich osobných údajov (falšovanie údajov a podpisov na prihláškach) ako aj                             na podanie prihlášok na základe zavádzajúcich informácií.

Z obsahu podaní smerovaných na jednotlivé zdravotné poisťovne je možné konštatovať  nasledovné:

Union riešil problematiku neoprávnene podaných prihlášok na zmenu zdravotnej poisťovne až v 3 147 prípadoch, čo je  95,5 % z celkového počtu,  v 103 prípadoch sa poistenci sťažovali na klamlivé a zavádzajúce informácie a v 7 prípadoch sa sťažnosti týkali zmlúv uzatvorených medzi poisťovňou a  poskytovateľmi zdravotnej starostlivosti. V 37 prípadoch išlo                            o  sťažnosti zamerané  napr. na  nevydanie preukazu poistenca, nepreplatenie poskytnutej zdravotnej starostlivosti, nespokojnosť so službami zdravotnej poisťovne, nevyplatenie provízie. Z celkového počtu 3 294 riešených prípadov zdravotná poisťovňa vyhodnotila 2 146 ako opodstatnených, čo činilo 65,2 %.

VšZP riešila celkom 218 prípadov podaní poistencov. Najviac z nich, 101 (46,3 %) sa týkalo  poskytovania zdravotnej starostlivosti, v 86 prípadoch (39,5%) zdravotného poistenia a zvyšných 31 prípadov (14,2 %) sa týkalo rôznych oblastí činnosti zdravotnej poisťovne. Z celkového počtu riešených podnetov zdravotná poisťovňa vyhodnotila 25 ako opodstatnených, čo predstavuje  11,5 %.

Dôvera riešila celkom 79 podaní od poistencov. Poistencami  podané  podania sa týkali nedoručenia preukazu poistenca, neposkytnutia poukážok v súvislosti s reklamou zdravotnej poisťovne, odmietnutia vyplatenia provízie, žiadosti o anulovanie dlhu na poistnom, sťažnosti na kontrolórov poisťovne, na činnosť pobočiek poisťovne - postupu a činnosti pracovníkov a otváracích hodín celkom 41 (51,9 %). Ďalších 15 podaní súviselo so zmenou zdravotnej poisťovne a 23 podaní sa týkalo poskytnutia zdravotnej starostlivosti. Dôvera vyhodnotila 33 prípadov ako opodstatnených, čo z celkového počtu riešených podaní  predstavuje 41,8 %. 

EZP  riešila celkom riešila 1 095 podaní.   Všetky sa týkali zmeny zdravotnej poisťovne a boli zdravotnou poisťovňou vyhodnotené ako neopodstatnené. Okrem uvedeného počtu  EZP v prehľade  uviedla,  že  za  obdobie  od 2. 11. 2006  do  30. 9. 2007  bolo  doručených  ďalších 
2 764 podaní, ktoré riešila v súlade s platnými právnymi predpismi, pričom každé bolo vybavené osobne, telefonicky alebo písomne. Bližšie údaje týkajúce sa týchto podaní EZP neuviedla.

Apollo riešilo celkom 19  podaní poistencov, ktoré sa týkali  rôznej problematiky. Najviac -          v 10 prípadoch (52,6 %) podania poukazovali na neplnenie povinností vyplývajúcich                    zo zákona o zdravotnej starostlivosti, napr. nečinnosť vo veci vydania zdravotného preukazu, nepreplatenia vecných dávok pri ošetrení v zahraničí, vrátenia preddavku na zdravotné poistenie, odmietnutia uviesť titul poistenca na európskom preukaze zdravotného poistenia, neposkytnutia zdravotnej starostlivosti v požadovanom rozsahu, neoprávneného  vykazovania výkonov. Štyri riešené podnety sa týkali nevhodného až drzého správania sa zamestnancov. V počte dva boli podané podnety na prešetrenie neoprávneného prepoistenia a na neochotu poisťovne uzavrieť zmluvy s poskytovateľmi zdravotnej starostlivosti. Apollo riešilo aj jednu anonymnú sťažnosť na neoprávnené vykazovanie výkonov poskytovateľom zdravotnej starostlivosti. Z celkového počtu uznalo 3 prípady ako opodstatnené, čo predstavovalo 15,8 %.

SZP riešila celkom  40 podaní poistencov. Podnety poistencov sa týkali hlavne  kúpeľnej liečby v 10 prípadoch,  platieb poistného a ročného zúčtovania v 8 prípadoch. Z celkového počtu riešených podnetov bolo zdravotnou poisťovňou  vyhodnotených ako opodstatnených 5 prípadov, čo predstavuje 12,5 %. SZP neriešila žiadny podnet v súvislosti s neoprávnenou zmenou zdravotnej poisťovne od 1. 1. 2007.

2. 2 Dodržiavanie platobnej schopnosti 

Zdravotné poisťovne sú povinné počas svojej činnosti zabezpečovať a dodržiavať platobnú schopnosť. Dodržiavanie minimálnej miery platobnej schopnosti poisťovne preukazovali  mesačne do 25. dňa nasledujúceho po  mesiaci, ktorého sa preukázanie minimálnej miery platobnej schopnosti týkalo. Poisťovne preukazovali úradu  dodržiavanie minimálnej miery  platobnej schopnosti predložením  predpísaného výkazu  spolu s protokolom o správnosti výpočtu vypracovaným odborom vnútornej kontroly zdravotnej poisťovne. Na základe posúdenia predložených dokumentov v roku 2007 úrad skonštatoval, že všetky zdravotné poisťovne preukázali  skutočnú mieru platobnej schopnosti v termíne  a v štruktúre  určenej  zákonom. Všetky zdravotné poisťovne v každom mesiaci  v roku  2007 požadované % minimálnej miery platobnej schopnosti  dosiahli. 

 Prehľad platobnej schopnosti zdravotných poisťovní v roku 2007 je uvedený v prílohe 6.

2. 3 Poistné na verejné zdravotné poistenie  

Predpis poistného   

Zdravotná poisťovňa odhaduje ročnú výšku poistného na základe údajov od platiteľov poistného (mesačne predkladaných), na základe údajov z ročného zúčtovania, na základe vlastného odhadu výšky poistného v prípade nepredložených výkazov o preddavkoch                  na verejné zdravotné poistenie  a po zohľadnení výšky poistného plateného za poistencov štátu.  

Zdravotné poisťovne v roku 2007 na základe vyššie uvedeného postupu stanovili ročnú výšku poistného -  predpis poistného vo výške 90 671, 9  mil. Sk, čo predstavuje 11,2 % nárast oproti roku 2006.

Medziročný nárast predpisu  poistného poukazuje na rast vymeriavacieho základu, na zmenu sadzby poistného a na presnejší odhad očakávanej výšky  poistného zdravotnými poisťovňami. V roku 2007 všetky poisťovne s výnimkou  SZP vykazujú  medziročný nárast predpisu poistného. SZP pokles predpisu poistného zdôvodnila  znížením   počtu ekonomicky aktívnych poistencov v roku 2007 v porovnaní s rokom 2006. 

Z hodnotenia  vývoja predpisu poistného  v jednotlivých  poisťovniach  vyplýva,  že v  prípade zdravotnej poisťovne Dôvera z dôvodu zlúčenia sa so zdravotnou poisťovňou Sideria a v prípade zdravotnej poisťovne Union a  EZP,  ktoré mali v roku 2006 veľmi nízky počet poistencov, sú   údaje za rok 2007   neporovnateľné s údajmi za rok 2006.

Zaplatené poistné - výber poistného

V roku 2007  zdravotné poisťovne vykázali v evidencii zaplatené poistné vo výške 87 273,2        mil. Sk, čo v porovnaní s rokom 2006  predstavovalo  nárast  o 9 132, 6  mil. Sk   t. j. o 12,8 %. Z uvedeného vyplýva, že nárast výberu poistného ovplyvnil okrem zlepšenej platobnej disciplíny  platiteľov aj priaznivý vývoj makroekonomického prostredia, ktorý  sa prejavil rastom objemu miezd a tým aj vymeriavacieho základu pre platenie poistného. 

Ročné zúčtovanie poistného

V roku 2007 sa druhýkrát uplatnil inštitút ročného zúčtovania poistného. Skutočná výška výberu poistného z ročného zúčtovania poistného za rok 2006 vykonaného v roku 2007  predstavovala 945,4  mil. Sk,  čo je v porovnaní s predchádzajúcim rokom  menej                                  o 0,6 mil. Sk.

Úspešnosť výberu poistného

Úspešnosť výberu poistného poukazuje na platobnú disciplínu platiteľov poistného, presnosť a stav spracovania predpisu poistného ako aj na prístup jednotlivých zdravotných poisťovní         k  vymáhaniu pohľadávok na poistnom. Úspešnosť výberu poistného je skreslená zaplateným poistným za poistencov štátu z dôvodu, že v tomto prípade zdravotné poisťovne majú                  zo zákona zabezpečené pravidelné platenie poistného (preddavkov).

Tabuľka č. 7  Úspešnosť výberu poistného 

Ukazovateľ	2005	2006	2007	Rozdiel       2007-2006	Rozdiel v %	
						
Predpis poistného tis. Sk	70 978 660	81 539 413	90 671 973*	9 132 560	11,2	
Výber  poistného v tis .Sk	71 249 906	77 403 540	87 273 225*	9 869 685	12,3	
Úspešnosť výberu v %	100,4	94,9	96,3	1,3	x	
Zdroj: zdravotné poisťovne
* na základe akruálneho  princípu 
Zdravotné poisťovne v roku 2007 vykázali 96,3 % úspešnosť výberu poistného. V porovnaní s rokom 2006 tento ukazovateľ vzrástol o 1,3 percentuálneho bodu. 

Hodnotenie  úspešnosti  výberu  poistného podľa  jednotlivých  zdravotných    poisťovní   je uvedené v prílohe č. 7.

 2.4 Prerozdelenie poistného

Na zabezpečenie solidarity s poistencami  s vysokými nákladmi na zdravotnú  starostlivosť sa zaviedol mechanizmus prerozdelenie poistného. Princíp prerozdeľovania poistného  zabezpečuje pre zdravotnú poisťovňu s väčším počtom rizikových poistencov presun  finančných  prostriedkov od poisťovní s relatívne zdravými poistencami. 

Mesačné prerozdeľovanie zaplatených  preddavkov na poistné 

Zdravotné poisťovne do mesačného prerozdeľovania zahŕňajú 85 % zaplatených preddavkov na poistné. Za rok 2007 táto suma predstavovala finančný objem vo výške 74 057,9 mil. Sk, čo je v porovnaní s rokom 2006 viac o 8 180 mil. Sk (v percentuálnom vyjadrení ide o nárast vo výške 12,4 %). 

Vyšší nárast prostriedkov zahrnutých do mesačného prerozdeľovania bol zaznamenaný z dôvodu vyššieho výberu poistného. Veková štruktúra poistného kmeňa a pohlavie  v zdravotných poisťovniach a s tým  súvisiaci index rizika nákladov na jednotlivé skupiny poistencov výrazne ovplyvňovali výšku výsledku mesačného prerozdeľovania. Údaje o výsledkoch mesačného prerozdeľovania za rok 2006 sú odlišné oproti údajom uvedeným v správe o stave vykonávania verejného zdravotného poistenia za rok 2006 z dôvodu, že došlo k obnove konania vo veci mesačného prerozdeľovania preddavkov na poistné za obdobie november  a december 2006. 

Vývoj výsledku mesačného prerozdeľovania preddavkov poistného  v jednotlivých rokoch  je uvedený nižšie. 

Tabuľka č. 8  Vývoj výsledku mesačného prerozdeľovania preddavkov poistného v tis. Sk

Zdravotné poisťovne	2005	2006	2007	Rozdiel 2007-  2006	
VšZP	5 407 149	5 849 156	5 915 804	66 648	
SZP	-3 640 514	-3 872 824	-3 649 356	223 468	
Dôvera	-615 504	-694 835	-1 024 315	-365 517	
Apollo	-1 201 505	-1 315 281	-1 139 911	175 370	
Sideria 	50 374	36 037	0	0	
EZP	x	-100	86 116	86 216	
Union 	x	-2 153	-188 338	-186 185	
Zdroj: ÚDZS

V roku  2007  z celkového objemu  finančných prostriedkov, t. j. zo sumy 6 001, mil. Sk                po prerozdelení získala VšZP 98,6 % a EZP 1,4 %.

Získanú sumu prostriedkov z prerozdelenia poistného  uhradila SZP vo výške 60,8 % , Dôvera 17,1 %, Apollo  19,0 % a Union 3,1 %. 

Ročné prerozdeľovanie poistného

Zdravotné poisťovne v roku 2007 vykonali ročné prerozdeľovanie poistného za rok  2006.  Cieľom ročného prerozdeľovania  bolo dorovnávať sumy, ktoré prináležia zdravotným poisťovniam na základe vykázaného predpisu poistného za účtovné obdobie roku 2006. Z celkovej sumy 200,6  mil. Sk po zohľadnení výsledkov mesačného  prerozdeľovania  získali zdravotné poisťovne   VšZP  98,9 % (198, 4 mil. Sk) a Union 1, 1 % (2,2 mil. Sk). 

Uvedenú sumu uhradili SZP 37,8 %, Dôvera  - po zohľadnení výsledku z ročného prerozdeľovania aj za Sideriu  26,4 %, a Apollo  35,8 %. Výška  uhradenej sumy EZP sa pre jej nízku hodnotu  nevyhodnotila.

2.5 Príjmy a výdavky zdravotných poisťovní

Príjmy 

V  roku 2007 zdravotné poisťovne  vykázali  príjmy spolu v sume 88 936,3 mil. Sk.                        V porovnaní s rokom 2006   príjmy spolu  zaznamenali  nárast  o 12 % , čo je  9 439,0  mil. Sk.  

Tabuľka č. 9 Príjmy zdravotných poisťovní   										
Druh príjmu	2005	2006	2007	Rozdiel 2007 – 2006	Rozdiel v %	
Daňové príjmy (a) 	75 997 666	84 615 826	94 686 356	10 070 530	11,9	
Nedaňové príjmy (b)	882 269	1 198 290	574 816	-623 474	-52,0	
Granty a transfery (c) 	2 661	3 899	3 618	-281	-7,2	
Príjmy z prerozdelenia (d)	4 812 757	6 320 632	6 328 498	7 866	0,1	
Príjmy spolu  (a - d) + b + c = e	72 069 839	79 497 383	88 936 292	9 438 909	11,9	
Zdroj: zdravotné poisťovne

Pokiaľ ide o štruktúru príjmov,  ich vývoj bol nasledovný:

•	daňové príjmy, ktoré boli tvorené  príjmami zo zdravotného poistenia dosiahli objem 94 686,5  mil. Sk. V  tejto sume je však zahrnutý príjem z prerozdelenia v objeme 6 328, 5 mil. Sk. Daňové príjmy vrátane príjmov z prerozdeľovania v porovnaní s rokom 2006 vzrástli  o 10 070 mil. Sk, t. j. o 11,9 %. Dôvodom tohto nárastu bol predovšetkým nárast miezd v hospodárstve, vrátane zvýšenia minimálnej mzdy a tým nárast priemerného vymeriavacieho základu ekonomicky aktívneho poistenca,
•	nedaňové príjmy - príjmy z nakladania s vlastníctvom, administratívne poplatky, iné poplatky a platby, kapitálové príjmy, úroky z úverov, pôžičiek a vkladov, ážio a iné príjmy,  poklesli  v roku 2007 oproti predchádzajúcemu roku o 623,5  mil. Sk, 
•	granty a transfery zo štátneho rozpočtu  poklesli  o 0,3  mil. Sk. 

Výdavky 

V roku 2007 dosiahli  výdavky spolu vrátane výdavkov z prerozdelenia  výšku 94 599,2 mil. Sk. Po odpočítaní výdavkov z prerozdelenia v objeme 6 334,1 mil. Sk, zdravotné poisťovne vykázali  výdavky spolu vo výške 88 265,0 mil. Sk. V porovnaní s rokom 2006 bol nárast výdavkov spolu o 8 994,7 mil. Sk, t. j. o 11,3 %.

Najvyšší podiel na výdavkoch spolu predstavovali výdavky na zdravotnú starostlivosť -               93,9 %. Výdavky na správu predstavovali 4,9 % a ostatné výdavky  1,2 %.

V porovnaní s rokom 2006 bol zaznamenaný u všetkých kategórií výdavkov nárast                         s výnimkou výdavkov na správu, kde bol zaznamenaný  pokles o 18,2 %. Nárast výdavkov            na zdravotnú starostlivosť ovplyvnila predovšetkým zdravotnými  poisťovňami  uplatňovaná obchodná politika v  dôsledku prijatých zmien v legislatíve ako aj uplatňovanie cenovej politiky v rámci obchodnej stratégie.

Tabuľka č. 10  Štruktúra výdavkov zdravotných poisťovní
											      v tis. Sk
 	Ukazovateľ 	2005	2006	2007	Rozdiel 2007 - 2006	Rozdiel v %	
A.1.	Lieky, zdravotnícke pomôcky	24 929 338	26 442 232	26 506 906	64 674	0,2	
A.2.	Iné zdravotnícke výrobky	28 758	0	2 378 751	2 378 751	 	
A.3.	Zdravotnícke pomôcky, dietetické potraviny	2 249 289	2 765 334	574 794	-2 190 540	-79,2	
A.4.	Ambulantná ZS	21 927 997	26 505 540	30 181 235	3 675 695	13,9	
 	Všeobecná zdravotná starostlivosť	4 581 264	6 214 523	7 363 659	1 149 136	18,5	
 	Špecializovaná zdravotná starostlivosť	8 562 498	7 926 921	9 748 450	1 821 529	23,0	
 	Stomatologické služby	2 192 358	2 572 674	2 946 460	373 786	14,5	
 	Iná zdravotná starostlivosť	8 784 234	9 791 421	10 122 664	331 243	3,4	
A.5.	Ústavná ZS	16 635 193	17 036 222	22 655 897	5 619 675	33,0	
 	Všeobecná nemocničná starostlivosť	14 123 081	13 347 570	16 671 720	3 324 150	24,9	
 	Špecializovaná nemocničná starostlivosť	1 591 239	3 070 362	5 118 813	2 048 451	66,7	
 	Služby medicínskych centier a pôrodníc	0	0	78 546	78 546	 	
 	Služby opatrovateľských domov a zotavovní	920 873	618 290	786 818	168 528	27,3	
A.6.	Cudzinci, bezdomovci, EÚ	200 751	347 336	579 441	232 105	66,8	
A.	Zdravotná starostlivosť spolu	65 942 568	73 096 664	82 877 024	9 780 360	13,4	
B.	Výdavky na správu 	2 911 278	5 271 412	4 313 676	-957 736	-18,2	
 C.1	Odvod z prerozdelenia poistného	4 823 573	6 323 388	6 334 176	10 788	0,2	
 C.2	Príspevok ZP na činnosť úradu	661 891	335 328	373 047	37 719	11,2	
 C.3	Príspevok ZP na činnosť operačných stredísk	56 834	200 107	223 233	23 126	11,6	
 C.4	Iné (pokuty, penále, poplatky, ....)	181 500	366 805	478 114	111 309	30,3	
C.	Ostatné výdavky (iné ako zdravotná starostlivosť)	5 723 798	7 225 628	7 408 570	182 942	2,5	
D.	Výdavky spolu ( A + B + C - C.1 )	69 754 071	79 270 316	88 265 094	8 994 778	11,3	
Zdroj: zdravotné poisťovne

V rámci  výdavkov na zdravotnú  starostlivosť  v roku 2007 v porovnaní s rokom 2006  najvyšší nárast výdavkov  bol zaznamenaný u výdavkov na  ústavnú  zdravotnú starostlivosť o 33,0 % , ale aj  v prípade  výdavkov na cudzincov  a bezdomovcov o 67,5 % . 

V roku 2007 mierne  vzrástol podiel výdavkov na lieky a výrazne na  zdravotnícke pomôcky vrátane dietetických potravín.

V rámci ambulantnej starostlivosti  najviac stúpol podiel výdavkov  na špecializovanú zdravotnú starostlivosť. 

V rámci výdavkov na  ústavnú  zdravotnú  starostlivosť  sa zvýšil podiel výdavkov                          na  špecializovanú  nemocničnú starostlivosť a na služby opatrovateľských domov a zotavovní. 

2.6 Pohľadávky a záväzky zdravotných poisťovní

Pohľadávky 

Zdravotné poisťovne  v roku 2007 vykázali celkové pohľadávky po korekcii v sume 13 826,4 mil. Sk. Stav pohľadávok v  porovnaní s rokom 2006 je vyšší  o 821,7 mil. Sk, t. j. o 6,3 %.            Na  raste pohľadávok  z pohľadu ich  štruktúry  najvyšší  nárast zaznamenali pohľadávky  z verejného zdravotného poistenia a v rámci týchto pohľadávok konkrétne pohľadávky voči  ministerstvu zdravotníctva, úradu, poskytovateľom zdravotnej starostlivosti a  poisteným. 

Na druhej strane  v porovnaní s rokom 2006 došlo k výraznému poklesu pohľadávok voči inej zdravotnej poisťovni a voči sprostredkovateľom. 

Výška pohľadávok voči poisteným v jednotlivých zdravotných poisťovniach je  obrazom ich práce pri vymáhaní pohľadávok.

Tabuľka č. 11 Štruktúra pohľadávok  zdravotných poisťovní spolu po korekcii1 
			              v tis. Sk                                                                     
Pohľadávky	2005 	2006 	2007	Rozdiel 2007 - 2006	
				v Sk	v  %	
A.1.	voči poisteným	7 516 601	10 196 740	11 155 013	958 273	9,40	
A.2.	voči PZS	1 760 714	457 536	522 778	65 242	14,26	
A.3.	voči inej ZP	1 072 888	1 401 970	1 140 020	- 261 950	- 18,68	
A.4.	voči úradu	102 725	284 757	361 693	76 936	27,02	
A.5.	voči MZ SR	2 475	439	1 151	712	162,19	
A.6	voči sprostredkovateľom	0	28 707	6 476	-22 231	- 77,44	
A.	z verejného zdravotného  poistenia spolu 	10 455 403	12 370 149	13 187 131	816 982	6,60	
B.	ostatné pohľadávky	1 154 008	634 604	639 305	4 701	0,74	
C.	z upísaného základného imania	301 500	0	0	0	0,00	
D 	Pohľadávky spolu A+B+C=D	11 910 911	13 004 753	13 826 436	821 683	6,32	
Zdroj: zdravotné poisťovne

Pokiaľ ide o jednotlivé poisťovne, nárast pohľadávok spolu vykazuje poisťovňa  Dôvera,  a to o 322,9 mil. Sk, čo predstavuje zvýšenie o 22,5 %. Nárast pohľadávok bol zaznamenaný u pohľadávok voči poisteným.

Poisťovňa Apollo vykázala nárast pohľadávok spolu  o 174 ,8 mil. Sk (o 17,4 %),  EZP  o 62,3 mil. Sk (o 329,7 %) a v  zdravotnej poisťovni Union vzrástli pohľadávky spolu o 901,7  mil. Sk. Nárast pohľadávok bol  rovnako ako v prípade poisťovne Dôvera zaznamenaný  u pohľadávok voči poisteným. 

Pokles pohľadávok spolu bol zaznamenaný u VšZP – o 398,1 mil. Sk (4,1 %), pričom  najviac poklesli pohľadávky  voči inej zdravotnej poisťovni. 

SZP zaznamenala pokles pohľadávok spolu o 241,9 mil. Sk (o 30,8 %), pričom najviac poklesli pohľadávky voči poisteným.

Najvyšší  podiel na raste pohľadávok voči poisteným vykázala poisťovňa Union, ktorá pôsobí na poistnom trhu  od roku 2006 (medziročný nárast o 818,0  mil. Sk). 

Zdravotné poisťovne aj v roku 2007 evidovali pohľadávky voči sprostredkovateľom poistného z titulu vyplatenia provízií za  stornované prihlášky na zdravotné poistenie vo výške                        6,5 mil. Sk. Oproti roku 2006 došlo u tohto druhu pohľadávky k poklesu o 77,4 %.

Záväzky 

K 31. 12. 2007 zdravotné poisťovne evidovali záväzky spolu  vo výške 13 195,6 mil. Sk,  z toho záväzky z verejného zdravotného poistenia  12  357,0 mil. Sk. V porovnaní s rokom 2006  záväzky spolu  vzrástli o  6,11%, čo v hodnotovom vyjadrení predstavuje celkový nárast o 760,3  mil. Sk, z toho záväzky z verejného zdravotného poistenia o 6,9 %. 

Najvyšší medziročný nárast záväzkov bol zaznamenaný u záväzkov z verejného zdravotného  poistenia, konkrétne  u záväzkov  voči poskytovateľom zdravotnej starostlivosti a to o 12,2 %. Dôvodom tohto nárastu bolo neuhradenie faktúr za poskytnutú zdravotnú starostlivosť  poskytovateľom zdravotnej starostlivosti. Na druhej strane v roku 2007 bol zaznamenaný pokles záväzkov voči poisteným medziročne o 33,8 %.

Tabuľka č. 12   Štruktúra záväzkov zdravotných poisťovní spolu 
			                                             v tis. Sk                                                                                                                            
Záväzky	2005	2006	2007	Rozdiel 2007-2006	
				v Sk 	v %	
A.1.	voči poisteným	299 708	1 192 893	789 454	-403 439	-33,82	
A.2.	voči PZS	7 575 635	9 913 515	11 122 980	1 209 465	12,20	
A.3.	voči inej ZP	313 291	372 130	392 438	20 308	5,46	
A.4.	voči úradu	40 030	78 948	52 112	-26 836	-33,99	
A.5.	voči sprostredkovateľom	0	0	2	2	0	
A.	z verejného zdravotného poistenia	8 228 664	11 557 486	12 356 986	799 500	6,92	
B.1.	z daní	13 080	238 661	55 534	-183 127	-76,73	
B.2.	zo soc. a ZP	44 285	39 606	50 485	10 879	27,47	
B.3.	iné ostatné	614 587	599 477	0	-599 477	-100,00	
B.	ostatné záväzky spolu	671 952	877 744	838 590	-39 154	-4,46	
A + B	Záväzky spolu	8 900 616	12 435 230	13 195 576	760 346	6,11	
Zdroj: zdravotné poisťovne

Pokiaľ ide o jednotlivé poisťovne  vývoj záväzkov v roku 2007 v porovnaní s rokom 2006 bol nasledovný:

•	VšZP -  nárast záväzkov voči poskytovateľom zdravotnej starostlivosti v  hodnotovom vyjadrení o 385,0 mil. Sk (5,0 %),
•	SZP -  nárast  záväzkov  voči poskytovateľom ZS  o 107,8 mil. Sk (639,0 %),
•	Apollo -  nárast  záväzkov  o 106, 8 mil. Sk (12,4 %), 
•	EZP -  nárast záväzkov voči poskytovateľom zdravotnej starostlivosti v hodnotovom vyjadrení o 166,9 mil. Sk ,
•	Union -  nárast záväzku  voči poskytovateľom zdravotnej starostlivosti v hodnotovom vyjadrení o 535,8 mil. Sk,   
•	Dôvera  -  pokles záväzkov voči poskytovateľom ZS o 92, 6 mil. Sk  (6,6 %).

2. 7 Tvorba rezerv

K 31. 12. 2007  zdravotné poisťovne vytvorili  rezervy spolu   v celkovej výške 5 676,7  mil. Sk, čo je v porovnaní s rokom 2006 viac o 13,3 %, v hodnotovom vyjadrení  o 665,3  mil. Sk.

Tabuľka č . 13 Tvorba rezerv zdravotnými poisťovňami
										   v tis. Sk
Rezervy	2005	2006	2007	Rozdiel 2007- 2006	
				v Sk	v %	
Technické rezervy   na poistné plnenia 	   6 438 748    	   4 694 011    	     4 666 310    	        -   27 701    	- 0,59	
Iné technické rezervy	               0    	                0    	        594 481    	          594 481    	0	
Technické rezervy spolu	   6 438 748    	   4 694 011    	     5 260 791    	          566 780    	12,07	
Ostatné rezervy 	      320 317    	      317 328    	        415 882    	            98 554    	31,05	
Rezervy spolu	   6 759 065    	   5 011 339    	     5 676 673    	          665 334    	13,28	
Zdroj: zdravotné poisťovne

V štruktúre rezerv spolu rozhodujúci druh rezervy predstavovali technické rezervy. Ich podiel na rezervách spolu predstavoval  85,2 %. 

Zdravotné poisťovne  vytvorili v roku 2007 v porovnaní s rokom 2006 technické rezervy spolu viac o 566,8 mil. Sk  (12,1%).  

V štruktúre  technických rezerv spolu   rozhodujúcu  časť tvorili technické rezervy na poistné plnenia, ktoré  v porovnaní s rokom 2006 poklesli o 0,6 %.  

V roku 2007  boli vytvorené iné technické rezervy vo výške 594 ,5 mil. Sk, ktoré v minulých rokoch neboli tvorené. 

Vytvorené  ostatné rezervy medziročne vzrástli o 31,1 %.

Vývoj tvorby technickej  rezervy spolu podľa jednotlivých zdravotných poisťovní bol nasledovný:

•	k poklesu tvorby technickej rezervy na poistné plnenia došlo vo VšZP o 807,9 mil. Sk a v SZP o 410,8 mil. Sk, 
•	k nárastu   tvorby  technickej  rezervy na poistné plnenia došlo v poisťovni  Apollo  o 265,4 mil. Sk a v poisťovni  Dôvera  o 292,0 mil. Sk, 
•	poisťovňa Union vykazovala okrem technickej rezervy na poistné plnenia            vo výške 571,6 mil. Sk aj  iné technické rezervy vo výške 594,5 mil. Sk na ročné prerozdelenie poistného a mesačné prerozdelenie poistného na mesiac november a december 2007.

V  prípade  ostatných rezerv bol zaznamenaný pokles  tvorby vo VšZP o 39,5 mil. Sk a v poisťovni Dôvera o 29,2 mil. Sk. Naopak poisťovňa  Apollo  vykázala nárast tvorby ostatných rezerv o 63,0 mil. Sk z dôvodu  vytvorenia rezervy na daňové riziká na základe prijatého opatrenia po daňovej kontrole a z dôvodu  zvýšenia tvorby rezervy na ročné zúčtovanie poistného.

Rast tvorby  ostatných rezerv ovplyvnila aj tvorba rezervy na súdne trovy a na odchodné. Poisťovňa  Union  zvýšila tvorbu ostatných  rezerv  v sledovanom období o 104,3 mil. Sk.  Rozhodujúcu položku tvorili  rezervy na riziká vyplývajúce zo súdnych sporov, z dôvodu nárastu  počtu prípadov súvisiacich so  zahájením vykonávania zdravotného poistenia v roku 2006 a so zvýšenou pravdepodobnosťou povinnosti zabezpečiť finančné vyrovnanie                     po ukončení súdnych sporov v roku 2007.
V roku 2007 z vytvorených rezerv spolu  vo výške 75 % najvyšší podiel  vytvorili 3 poisťovne (SZP, VšZP a Union).

2.8 Hospodárenie zdravotných poisťovní

Zdravotné poisťovne na základe vybraných ukazovateľov výkazu ziskov a strát v roku 2007 vykázali tieto výsledky:

									        v tis. Sk
Vybrané ukazovatele z výkazu ziskov a strát	2006	2007	  Rozdiel 2007 - 2006 	%	
poistné v hrubej výške	81 539 413	89 720 497	8 181 084	10,0	
ostatné technické výnosy	7 841 009	9 248 110	1 407 101	17,9	
zmena stavu TR na poistné plnenie v hrubej výške	75 227 299	84 022 180	8 794 881	11,7	
zmena stavu iných TR	-1 719	595 267	596 986	34 628,7	
správna réžia	3 827 852	4 229 153	401 301	10,5	
ostatné technické náklady	8 344 113	9 362 559	1 018 446	12,2	
výsledok technického účtu k neživotnému poisteniu	1 982 877	759 448	-1 223 429	-61,7	
výsledok hospodárenia z bežnej činnosti	1 226 346	435 664	-790 682	-64,5	
výsledok hospodárenia za účtovné obdobie	1 226 674	436 872	-789 802	-64,4	
Zdroj: zdravotné poisťovne

Zdravotné poisťovne vykázali poistné  v hrubej výške  89 720,5 mil. Sk, čo v porovnaní s rokom  2006 predstavovalo viac o 8  181, 1 mil. Sk (nárast o 10 %).

Zmena stavu technických rezerv ovplyvnila výsledok technického účtu k  neživotnému poisteniu   sumou  84 022,2 mil. Sk,  čo  je  v porovnaní  s rokom 2006   viac o 8 794,9 mil. Sk
(nárast o 11,7 %). 

Zdravotné poisťovne vykázali v roku 2007 výsledok  technického účtu k neživotnému poisteniu vo výške 759,4  mil.  Sk, čo je  v porovnaní s rokom 2006 menej o 1 223,4  mil. Sk. 

Výsledok hospodárenia zdravotných poisťovní z bežnej činnosti  vykázaný vo výkaze ziskov a strát  v roku 2007  predstavoval  435,7 mil. Sk. V porovnaní s rokom 2006 je to menej o 790,7 mil. Sk.

Hospodárenie zdravotných poisťovní spolu  za  účtovné obdobie roku 2007 skončilo kladným hospodárskym  výsledkom vo výške 436,9 mil. Sk.

Prehľad o hospodárení jednotlivých zdravotných poisťovní v účtovnom období roku 2007  je uvedený v prílohe č. 8.

2.9 Dohľad nad verejným zdravotným poistením 

V roku  2007 úrad v  rámci výkonu dohľadu nad zdravotným poistením začal na základe plánu dohľadov, z  vlastnej iniciatívy a  na základe  doručených podnetov spolu 19 dohľadov. Z uvedeného počtu  dohľadov bol v 9  prípadoch vykonaný dohľad na mieste a v 10 prípadoch dohľad na diaľku. 

Výkon dohľadu bol zameraný na vykonávanie verejného zdravotného poistenia, plnenie oznamovacích povinností  a ďalších  povinností  zdravotných poisťovní.  V rámci dohľadu  nad verejným zdravotným poistením dohľad bol  osobitne  zameraný na dodržiavanie zákonom stanovených podmienok pri  zmene zdravotnej poisťovne, konkrétne                               na oneskorene doručené  potvrdenia  o prijatí prihlášok na verejné zdravotné poistenie poistencom, na dodržanie termínov  doručenia preukazu poistenca,  na  prijaté  prihlášky            na verejné zdravotné poistenie od neoprávnenej osoby. 

Úrad vykonal aj  dohľad na mieste  zameraný na  dodržanie  plnenia oznamovacej  povinnosti  zdravotnej poisťovne z dôvodu nesplnenia  zákonom  stanovenej lehoty oznamovacej povinnosti  zdravotnej poisťovne pri preukazovaní minimálnej miery platobnej schopnosti. Úradom vykonaný dohľad bol zameraný aj  na plnenie povinnosti zdravotnej poisťovne   predložiť v zákonom   stanovenej lehote  podklady pre mesačné prerozdeľovanie poistného
v správnej výške. 

V rámci plnenia ďalších povinností zdravotných poisťovní bol súbežne vo viacerých poisťovniach  vykonaný dohľad zameraný na uplatňovanie a vymáhanie pohľadávok,                  na správnosť preukazovania minimálnej miery platobnej schopnosti, na tvorbu a použitie technických rezerv a na  realizáciu úhrad poskytovateľom zdravotnej starostlivosti. Cieľom týchto dohľadov bolo  zistiť dodržiavanie jednotného postupu  pri určovaní základu                   pre výpočet príspevku na činnosť úradu a postupu  pri ročnom prerozdeľovaní poistného.  Tento dohľad bol vykonaný formou dohľadu na  diaľku. 

Z celkového počtu 19 začatých dohľadov bolo k 31. 12. 2007 ukončených 12 dohľadov. V tomto počte sú zahrnuté aj 3 dohľady, ktoré boli riadne ukončené, ale začaté správne konanie nebolo k tomuto dátumu skončené.

Z počtu 12 ukončených dohľadov úrad v 4 prípadoch  neuložil žiadnu sankciu, v 3 prípadoch uložil prijať nápravné opatrenia na odstránenie zistených nedostatkov. Úrad  uložil                      za  nedostatky zistené dohľadmi  5 pokút v celkovom finančnom objeme 1,8 mil. Sk. 

K 31. 12. 2007 zdravotné poisťovne uhradili z uložených pokút za rok 2007 vrátane pokút  uložených v predchádzajúcom období (spolu 4 pokuty)  sumu 1,6 mil. Sk. Zdravotné poisťovne predložili v termíne stanovenom na základe rozhodnutia úradu aj všetky opatrenia prijaté na odstránenie nedostatkov zistených dohľadom. Nedostatky sa týkali nesprávnych údajov k prerozdeleniu poistného v súvislosti s  procesom zmeny zdravotnej poisťovne.

V priebehu roka  2007  bolo v rámci dohľadu nad verejným   zdravotným poistením,  okrem vyššie uvedených dohľadov, riešených 2 044 podnetov poistencov, predmetom ktorých bol postup zdravotných poisťovní pri  zmene zdravotnej poisťovne. Podrobné podklady k riešeniu  podnetov  boli od zdravotných poisťovní vyžiadané a podnety riešené  formou dohľadu               na diaľku. 

Použitie  verejných zdrojov ovplyvňuje obchodná politika uplatňovaná so zdravotnými poisťovňami pri zabezpečovaní nákupu zdravotnej starostlivosti. Úrad v roku 2007 vykonával v rámci svojej pôsobnosti dohľad nad nákupom zdravotnej starostlivosti,                                           t. j. nad dodržiavaním zákonných podmienok v zmluvných vzťahoch  medzi poskytovateľmi zdravotnej starostlivosti a zdravotnými poisťovňami. Zároveň dohliadal aj  nad úhradou zdravotnej starostlivosti  z  verejných zdrojov poisťovňami.

Úrad v priebehu roku 2007 obdržal  562 podaní v oblasti nákupu zdravotnej starostlivosti, z ktorých najväčší počet sa týkal vyberania poplatkov poskytovateľmi zdravotnej starostlivosti za poskytovanú zdravotnú starostlivosť, nepreplácania výkonov, liekov, zdravotníckych pomôcok, kúpeľnej starostlivosti, zmlúv poskytovateľov so zdravotnou poisťovňou, odloženia poskytnutia zdravotného výkonu (operácie) a iné.  
 
Úrad obdržané podania riešil dohľadmi na diaľku a na mieste. V  šiestich prípadoch uložil  sankcie  (administratívne  a finančné).

3.  Poskytovanie zdravotnej starostlivosti

3. 1 Uzatváranie zmlúv so zdravotnými poisťovňami

Zdravotné poisťovne nákupom zdravotnej starostlivosti, najmä od  zmluvných poskytovateľov zdravotnej starostlivosti, zabezpečujú efektívnu, dostupnú, plynulú, sústavnú a odbornú zdravotnú starostlivosť na základe vlastných manažérskych a strategických rozhodnutí. Zmluvy s poskytovateľmi zdravotnej starostlivosti sa preto  v jednotlivých  zdravotných  poisťovniach odlišujú v počte uzavretých zmlúv s poskytovateľmi  a v dohodnutých zmluvných cenách.

Na uzatváranie zmlúv s poskytovateľmi zdravotnej starostlivosti  sa vzťahuje Obchodný zákonník, ak  nie je ustanovené inak.  V pôsobnosti úradu je dohliadať na povinné náležitosti zmlúv  vyplývajúcich z ustanovení zákona č. 581/2004 Z. z.

V priebehu roku 2007 úrad vykonal z  vyžiadaných podkladov od zdravotných poisťovní  analýzu  zmluvných cien u vybraných poskytovateľov ústavnej zdravotnej starostlivosti - fakultné nemocnice a všeobecné nemocnice – vo vybraných odboroch  (vnútorné lekárstvo, neurológia, pediatria, gynekológia a pôrodníctvo, chirurgia, ortopédia, urológia, úrazová chirurgia, anestéziológia a intenzívna medicína). Analýza bola vykonaná  porovnaním  zmluvných cien výkonov za ukončenú hospitalizáciu v jednotlivých zdravotných poisťovniach. 

Analýza podkladov poukázala nielen na rozdiely v zmluvných cenách výkonov  za ukončenú hospitalizáciu  medzi jednotlivými  zdravotnými poisťovňami, ale aj na rozdiely zmluvných  cien výkonov v rámci poisťovne. Rozdiely možno hodnotiť ako dopad pôsobenia trhu v zdravotníctve ako aj dopad  zrušenia cenovej regulácie a tým vytvorenia priestoru pre voľnú cenovú kalkuláciu jednotlivých zložiek výkonov ukončenej hospitalizácie. 

Vývoj  zmluvných cien  výkonov vo vybraných medicínskych odboroch  je v prílohe  č. 9/1 a   č. 9/2.

Vo fakultných nemocniciach sa  rozptyly v minimálnych a maximálnych cenách  za  ukončenú  hospitalizáciu  v rámci  vybraných odborností  medziročne zväčšili. 

K zníženiu priemernej zmluvnej ceny došlo  v 7  sledovaných odbornostiach (najviac  anestéziológia - zníženie o 5 326 Sk,  v ostatných odbornostiach zníženie od 59 do 677 Sk). Zvýšenie priemernej ceny bolo zaznamenané  v 2 odbornostiach (urológia a pediatria od 149 Sk  do 566 Sk).

Vo všeobecných nemocniciach priemerné zmluvné ceny boli znížené  v troch zo sledovaných odborností (zníženie od 1 do 63 Sk), v ostatných odbornostiach  došlo k zvýšeniu  priemernej zmluvnej  ceny (od 10 Sk  do 956  Sk).

Analýza  nepotvrdila výhodnejšie zmluvné ceny za výkony ukončenej hospitalizácie                    pre fakultné nemocnice v porovnaní so všeobecnými nemocnicami. Naopak v niektorých odbornostiach  boli podstatne vyššie zmluvné ceny vo všeobecných nemocniciach ako                   vo fakultných nemocniciach.

Stratégia zdravotných poisťovní pri uzatváraní zmlúv v roku 2007  oproti roku 2006 sa zásadným spôsobom nezmenila. Pozitívnym ukazovateľom bol nárast počtu realizovaných výkonov v jednodňovej zdravotnej starostlivosti (ďalej len „JZS“)  v roku 2007  v porovnaní s rokom  2006 o 45 %, t. j. o 11 508.

Ukazovateľ	2006	2007	Nárast/pokles  JZS 
r. 2007 oproti r. 2006 o %	
	Počet 
výkonov	Náklady 
v Sk	Počet 
výkonov	Náklady 
v Sk	Počtu 
výkonov	Nákladov	
gynekológia	3 047	18 005 273	6 724	41 865 621	121	133	
chirurgia*	4 992	38 867 750	7 731	62 809 925	55	62	
urológia	297	2 128 187	703	4 557 219	137	114	
ORL	1 956	10 508 948	3 437	20 554 188	76	96	
oftalmológia	14 824	128 608 505	17 560	155 399 597	18	21	
stomatochirurgia** 	142	762 520	321	1 850 836	126	143	
gastroenterológia	53	289 720	343	489 121	547	69	
Spolu	25 311	199 170 903	36 819	287 526 507	45	44	
*  všeobecná, úrazová, ortopédia,
** vrátane maxilofaciálnej a dentoveolárnej chirurgie.

Najviac výkonov JZS bolo vykonaných v odbore oftalmológia 47,7 % z celkových JZS a najmenej v odbore stomatochirurgia 0,9 %. Vo finančnom vyjadrení z prostriedkov verejného zdravotného poistenia boli výkony JZS uhradené v celkovej výške 287,5  mil. Sk, čo oproti roku 2006 predstavuje nárast o 44 %. Najviac výkonov JZS bolo realizovaných                pre poistencov SZP.

Jednodňová zdravotná starostlivosť svojím pôsobením šetrí verejné zdroje. Ďalšou výhodou je skutočnosť, že pacient strávi v zdravotníckom zariadení kratší čas (do 24 hodín), čím sa znižujú náklady na poskytnutú zdravotnú starostlivosť a zároveň sa  znižuje riziko pooperačných komplikácií (nozokomiálnej infekcie).

V deregulovanom cenovom prostredí bez presného určenia štruktúry položiek cien                       pri kalkulácii  druhov výkonov a bez jednotného určenia  položiek, ktoré sa môžu zahrnúť             do ceny výkonu,  nie je možné prakticky  vykonať objektívnu analýzu.  Vhodným riešením by bolo určiť ceny jednotlivých druhov výkonov tak, aby zohľadňovali potreby  konkrétneho medicínskeho odboru a zároveň aby tieto ceny prihliadali na typ zdravotníckeho zariadenia. Vyššie uvedený postup by umožnil  vytvorenie  podmienok pre objektívne analýzy ako aj             pre  dohľad nad tokom finančných  prostriedkov pochádzajúcich z verejných zdrojov.  

3. 2 Úhrada zdravotnej starostlivosti

Jednou z podmienok pre efektívne poskytovanie zdravotnej starostlivosti je zabezpečenie plynulého toku finančných prostriedkov na úhradu rozsahu a objemu poskytovanej zdravotnej starostlivosti. 

Pri úhrade zdravotnej starostlivosti v roku  2007 zdravotné poisťovne  postupovali v súlade   so zákonom a ministerstvom zdravotníctva  vydaným  opatrením  k cenovej regulácii. 
Zdravotné poisťovne použili v roku 2007 finančné prostriedky z verejného zdravotného poistenia na zabezpečenie zdravotnej starostlivosti pre poistencov, ktorá bola poskytovaná  na základe uzatvorenej  zmluvy o poskytovaní zdravotnej starostlivosti medzi poskytovateľom  zdravotnej starostlivosti a  zdravotnou poisťovňou. 
Zdravotná starostlivosť bola poskytovaná formou ambulantnej, ústavnej a lekárenskej starostlivosti, a to na odbornej úrovni, plynule, sústavne a tak, aby bola dostupná                       pre všetkých poistencov.
V roku 2007  zdravotné poisťovne evidenčne uznali výkony spolu vo výške 85 367 mil. Sk, čo je oproti roku 2006  nárast o 11  843 mil. Sk (16,1 %). 

Evidenčne (medicínsky) uznané výkony sú tie výkony, ktoré poskytovatelia zdravotnej starostlivosti predložili na zúčtovanie zdravotnej poisťovni, prešli kontrolou (automatickou, revíznymi lekármi), boli akceptované a sú zaznamenané  v informačnom systéme zdravotnej poisťovne.

V roku 2007 zdravotné poisťovne zúčtovali - finančne uznali -  výkony v hodnote 83 292  mil. Sk, čo predstavuje oproti roku 2006 nárast o 12 113  mil. Sk (17,0%). 

Finančne uznané (zúčtované) výkony sú výkony, ktoré zdravotné poisťovne v súlade s platnou zmluvou akceptovali  v príslušnom zúčtovacom období a následne ich uhradia.

Z porovnania  evidenčne uznaných výkonov s finančne uznanými výkonmi vyplynul rozdiel „nadlimitné výkony“. Existencia nadlimitných výkonov poukázala na skutočnosť, že zdravotné poisťovne aj v roku 2007 objednávali zdravotnú starostlivosť vo finančných objemoch, ktoré boli spravidla nižšie ako medicínsky uznané výkony.

V roku 2007 boli vykázané nadlimitné výkony vo výške 2 075 mil. Sk, čo v porovnaní s rokom 2006 je menej o 11,5 %.
Tabuľka č. 14 Prehľad o použití finančných prostriedkov z verejného zdravotného poistenia na poskytnutú zdravotnú starostlivosť 
 	  				     v mil. Sk  
Obdobie	2005*	2006	2007	Rozdiel
2007 -2 006	
Ukazovateľ	Formy ZS spolu	ZS  inde nezahrnutá	ZS spolu	Formy ZS spolu	ZS  inde nezahrnutá	ZS spolu	Formy ZS spolu	ZS  inde nezahrnutá	ZS spolu	ZS spolu  v Sk	ZS Spolu v %	
Evidenčne uznané výkony	65 457	173	65 631	73 341	183	73 524	85 082	285	85 367	11 843	16,1	
Finančne uznané výkony	64 694	173	64 868	70 996	183	71 179	83 008	285	83 292	12 113	17,0	
Rozdiel -  nadlimitné výkony	763	0	763	2 345	0	2 345	2 075	0	2 075	- 270	-11,5	
Úhrady v bežnom roku za výkony bežného  roka	58 482	152	58 634	61 505	54	61 559	71 309	158	71 467	9 908	16,1	
Plnenie finančne uznaných výkonov  vrátane úhrad za výkony bežného  roka v %	90,4	87,9	90,4	86,6	29,5	86,5	85,9	55,4	85,8	- 0,7		
Úhrady v bežnom roku za výkony  predchádzajúceho obdobia	7 293	23	7 316	11 819	165	11 984	11 127	246	11 372	- 612	- 5,1	
Úhrady spolu v príslušnom roku (za výkony  bežného  roka  a za výkony predchádzajúceho  obdobia)	65 775	175	65 950	73 324	219	73 543	82 436	403	82 839	9 296	12,6	
Plnenie finančne uznaných výkonov  vrátane úhrad  spolu v % 	101, 7	101,2	101,7	103,3	119,7	103,3	99,3	140,7	99,5	- 3,8		
Zdroj: Zdravotné poisťovne
*    Podrobný prehľad o použití finančných prostriedkov podľa jednotlivých foriem zdravotnej starostlivosti zdravotné poisťovne neposkytli.

Zdravotné poisťovne v roku 2007 uhradili 85,8 % z finančne uznaných výkonov.                           Po zohľadnení výkonov poskytnutých  v roku 2006, ale uhradených  v roku 2007  bolo percento úhrady finančne uznaných výkonov vo výške 99,5 %. V porovnaní s rokom 2006 je to  viac o 12,6 %.

Zdravotné poisťovne financujú aj výkony zdravotnej starostlivosti poskytovanej  bezdomovcom, utečencom, neodkladnú zdravotnú starostlivosť osobám, ktoré nemajú prihlášku na verejné zdravotné poistenie, poistencom liečeným v cudzine a cudzincom. Tieto výkony sú v tabuľke  č. 14 uvedené v stĺpci zdravotná starostlivosť  inde nezahrnutá.

Tabuľka č. 15  Prehľad evidenčne uznaných, finančne uznaných a nadlimitných zdravotných výkonov v  členení podľa formy zdravotnej starostlivosti        
									v mil. Sk
Forma ZS	2005 	2006 	2007 	Rozdiel 2007-2006	
				v mil. Sk	v %	
Evidenčne uznané výkony	
Lekárenská starostlivosť	25 567	28 400	30 495 	         2 095 	7,4 	
Ambulantná starostlivosť	23 026	26 340	31 976 	5 636 	21,4 	
Ústavná starostlivosť	16 864	18 600	22 611 	4 011 	21,6 	
Zdravotné výkony spolu	65 457	73 341	85 082 	11 741 	16,1 	
Finančne uznané výkony	
Lekárenská starostlivosť	x	28 400	30 492 	2 092 	7,4 	
Ambulantná starostlivosť	x	24 785	30 567 	5 782 	23,3 	
Ústavná starostlivosť	x	17 810	21 948 	4 183 	23,2 	
Zdravotné výkony spolu	64 694	70 996	83 008 	12 012 	16,9 	
Nadlimitné výkony	
Lekárenská starostlivosť	x	0	2 	2 	0,0 	
Ambulantná starostlivosť	x	1 555	1 409 	-146 	-  9,4 	
Ústavná starostlivosť	x	789	663 	-126 	-16,0	
Zdravotné výkony spolu	762	2 345	2 075 	-270 	-11,5 	
Zdroj: Zdravotné poisťovne

Poznámka: Zdravotné poisťovne v roku 2005 neposkytli finančne uznané výkony v požadovanej štruktúre, ale len v sumári.

Pokiaľ ide o štruktúru  evidenčne uznaných, finančne uznaných a nadlimitných výkonov možno  konštatovať tieto závery:

V roku 2007 v porovnaní s rokom 2006 najviac  rástli evidenčne uznané  výkony  v ústavnej zdravotnej starostlivosti,  a to  o 21,6 %. 

Finančne uznané výkony zaznamenali najvyšší nárast v ambulantnej zdravotnej starostlivosti,   a to o 23,3 %.

K najvýraznejšiemu poklesu nadlimitných výkonov došlo  v ústavnej zdravotnej starostlivosti,  a to o 16 %.

Pozitívne možno hodnotiť vývoj nadlimitných výkonov, ktoré medziročne poklesli o 11,5 %, čo odzrkadľuje postupy zdravotných poisťovní pri uzatváraní zmlúv s poskytovateľmi zdravotnej starostlivosti. Zmluvné objemy (limity) výkonov  môžu mať okrem funkcie  zabezpečiť vyrovnaný  rozpočet zdravotnej poisťovne aj regulačnú funkciu pre objem výkonov poskytovateľov zdravotnej starostlivosti. Pri objektívnom stanovení zmluvných objemov sú nadlimitné výkony zároveň signálom pre revíznu činnosť zdravotných poisťovní u poskytovateľov.

V súčasnosti platná  legislatíva neurčuje ako povinnú súčasť zmluvy o poskytovaní zdravotnej starostlivosti určenie spôsobu úhrady nadlimitných výkonov, ktoré boli na základe  kontroly   evidenčne (medicínsky) opodstatnené v tých prípadoch, keď sú dohodnuté zmluvné finančné objemy (tzv. limity). 

V záujme zabezpečenia vyššej  transparentnosti pri úhrade nadlimitných výkonov v budúcnosti by bolo vhodné pripraviť jednotné pravidlá a postupy pre zdravotné poisťovne v tejto oblasti. 

Podrobný prehľad štruktúry výkonov v členení podľa jednotlivých foriem zdravotnej starostlivosti je uvedený v prílohe č. 10/1 až 10/4.

3. 3 Zabezpečenie zdravotnej starostlivosti

Zabezpečenie verejnej minimálnej siete poskytovateľov

V súlade  so zákonom  č. 581/2004 Z. z. je zdravotná poisťovňa povinná uzatvárať zmluvy o poskytovaní zdravotnej starostlivosti s poskytovateľmi zdravotnej starostlivosti najmenej v rozsahu verejnej minimálnej siete poskytovateľov, stanovenej nariadením vlády č. 751/2004 Z. z. o verejnej minimálnej sieti poskytovateľov zdravotnej starostlivosti v znení neskorších predpisov (ďalej len „ nariadenie vlády“).

Minimálna sieť sa nevzťahuje na poskytovateľov, ktorí prevádzkujú ambulancie záchrannej  zdravotnej služby a poskytovateľov, ktorí poskytujú lekárenskú starostlivosť.

Podľa nariadenia vlády je verejná minimálna sieť definovaná pre poskytovateľov ambulantnej zdravotnej starostlivosti ako minimálny počet pracovných miest zdravotníckych pracovníkov vykonávajúcich zdravotnícke povolanie v príslušnom odbore prepočítaný na ustanovený týždenný pracovný čas a pre poskytovateľov ústavnej zdravotnej starostlivosti ako minimálny počet lôžok určených na poskytovanie zdravotnej starostlivosti v príslušnom špecializačnom odbore.

Všeobecná ambulantná starostlivosť (VAS)

V rámci VAS je prepočet určeného normatívu v špecializovanom odbore všeobecné lekárstvo pre dospelých 1 919,25 lekárskych miest (ďalej len „LM“) a v špecializačnom odbore všeobecné lekárstvo pre deti a dorast 1 035,04 LM v Slovenskej republike.  

Tabuľka.  č. 16 Počet zmluvných LM vo VAS pre dospelých  a VAS pre deti a dorast 

Rok 2007	SZP	Dôvera	Apollo	VšZP	EZP	Union	
VAS-dospelí	2 294,4	1 875,8	1 952,0	2 229,3	1 680,7	2 448,8	
VAS-deti a dorast	1 258,9	996,5	902,0	1 172,9	794,2	1 363,1	

Pretrvávajúcim nedostatkom, ktorý evidoval úrad pri zabezpečení siete VAS je nepresná definícia v nariadení vlády, ktorá jasne nestanovuje vekovú kategóriu poistencov, čo má               za následok možnosť poskytovania zdravotnej starostlivosti dorastu od 15 do 28 rokov veku                vo VAS pre dospelých aj vo VAS pre deti a dorast, čím dochádza ku skresleniam                            vo vykazovaní.

Špecializovaná ambulantná starostlivosť (ŠAS)

V rámci ŠAS nariadenie vlády stanovuje prepočet minimálnej siete ambulancií                                na poskytovanie špecializovanej zdravotnej starostlivosti na počet obyvateľov Slovenska a príslušných samosprávnych krajov celkove pre 54 medicínskych odborov. 

Celkový počet a konkrétne jednotlivé medicínske odbory, zaradené do minimálnej siete ŠAS v jednotlivých samosprávnych krajoch, sa líšia (v Bratislavskom – 51, Trnavskom – 38, Trenčianskom – 40, Nitrianskom – 46, Žilinskom – 45, Banskobystrickom – 46, Prešovskom – 43, Košickom – 47 medicínskych odborov) z toho dôvodu, že do verejnej minimálnej siete v ŠAS sú zaradené aj  vysoko špecializované medicínske odbory viazané lokalitou                            na špecializované pracoviská (letecké lekárstvo, audiológia, materno-fetálna medicína, popáleninové a iné). 

Na druhej strane je potrebné poukázať aj na  skutočnosť, že prepočet minimálnej siete v ŠAS v jednotlivých krajoch podľa nariadenia vlády v niektorých medicínskych odboroch nezohľadňuje vyššie uvedené kritériá počtu obyvateľov, geografickej dostupnosti zdravotnej starostlivosti, vekovej štruktúry, chorobnosti, a úmrtnosti (napr. v minimálnej sieti je zaradená gerontopsychiatria len v Bratislavskom, Nitrianskom a Žilinskom kraji; nukleárna medicína len v Žilinskom a Nitrianskom kraji; audiológia len v Žilinskom, Prešovskom a Košickom kraji).

Úradom vykonaná analýza minimálnej siete v ŠAS  definovanej podľa nariadenia vlády poukázala na výskyt nereálneho normatívu v počte lekárskych miest (napr. v Trnavskom kraji telovýchovné lekárstvo a v Prešovskom kraji korektívna dermatológia po 0,02 LM, čomu zodpovedá 40 minút z týždňového pracovného času lekára, v Banskobystrickom kraji klinická farmakológia 0,03 LM so 60 minútami z týždňového pracovného času lekára). 

Tabuľka č. 17 Počet zmluvných LM v ŠAS 

Rok 2007	SZP	Dôvera	Apollo	VšZP	EZP	Union	
ŠAS	10 075,79	8 027,79	7 850,52	7 548,27	6 886,70	8 077,90	

Analýzou verejnej minimálnej siete bolo zistené, že ani jedna zdravotná poisťovňa nemala  uzatvorenú zmluvu na poskytovanie ŠAS v:

•	Trenčianskom kraji v odbore korektívna dermatológia (normatív 0,34 LM),
•	Nitrianskom kraji v odbore klinické pracovné lekárstvo a toxikológia (normatív 0,21 LM),
•	 Žilinskom kraji v odbore gerontopsychiatria (normatív 0,21 LM),
•	 Banskobystrickom kraji v odbore telovýchovné lekárstvo (normatív 0,77     LM).

V niektorých špecializačných odboroch ŠAS nebolo naplnených niekoľko normatívov. Jednou z príčin je skutočnosť, že poskytovateľ  zdravotnej starostlivosti v rámci ŠAS nie je podľa platnej  legislatívy povinný uzatvárať zmluvu s každou zdravotnou poisťovňou. V prípade, že jeho služby využíva málo poistencov konkrétnej zdravotnej poisťovne, poskytovateľ zdravotnej starostlivosti nemá záujem zmluvu so zdravotnou poisťovňou uzatvoriť. Ďalšou z príčin nenaplnenia siete je neprítomnosť lekára s príslušnou špecializáciou v kraji.

Domáca ošetrovateľská starostlivosť (DOS)

Prepočet stanovenej minimálnej siete poskytovateľov domácej ošetrovateľskej starostlivosti na územie Slovenskej republiky je 603 sesterských miest (ďalej len „SM“). 

Splnenie normatívov nariadenia vlády v počte SM DOS na celkový počet obyvateľov Slovenska deklaroval len Union. V prepočte na počet poistencov tento normatív                        pre Slovenskú republiku splnili aj ostatné zdravotné poisťovne. 

Tabuľka č. 18  Počet SM u zmluvných poskytovateľov DOS 

Rok 2007	SZP	Dôvera	Apollo	VšZP	EZP	Union	
SM v DOS	163	444	110	496	100	603	

Ústavná zdravotná starostlivosť (ÚZS)

Verejná minimálna sieť v ÚZS v roku 2007 bola vyhodnotená podľa normatívov nariadenia vlády platných do 14. novembra 2007  a podľa jeho novely  účinnej od 15. 11. 2007 s novými smernými číslami pre lôžka ÚZS.

Analýzou verejnej minimálnej siete v ÚZS v súlade s normatívmi platnými do 14. 11. 2007 úrad zistil za rok 2007 podobne ako vo VAS a ŠAS, v niektorých špecializačných odboroch lôžkovej ÚZS nenaplnenie verejnej minimálnej siete zdravotnou poisťovňou na počet obyvateľov, ale naplnenie na počet jej poistencov, naplnenie siete v Slovenskej republike, ale nenaplnenie v niektorých krajoch. V niektorých špecializačných odboroch (napr. klinická farmakológia, klinická imunológia, nefrológia, intenzívna starostlivosť v pediatrii a. i.) nebola naplnená verejná minimálna sieť ani na počet poistencov. Podľa novely účinnej od 15. 11. 2007  mali zdravotné poisťovne  uzatvoriť zmluvy  na  lôžka v ÚZS podľa nariadenia vlády                č. 751/2004 Z. z. 

Ďalšie hodnotenie minimálnej siete pre lôžka poskytovateľov ÚZS v príslušných špecializačných odboroch je v skutočnosti bezpredmetné, nakoľko všetky zdravotné poisťovne nenakupujú od poskytovateľov zdravotnej starostlivosti počet lôžok, ale objem poskytnutých zdravotných výkonov resp. počet ukončených hospitalizácií. 

Analýza verejnej minimálnej siete za rok 2007 bola vykonaná z údajov poskytnutých zdravotnými poisťovňami a z údajov centrálneho registra poistencov k 31. 12. 2007.

Zhrnutie 

Analýza verejnej minimálnej siete podľa stanovených normatívov poukázala na ich súčasnú neaplikovateľnosť v praxi z týchto dôvodov:

•	z normatívov nariadenia vlády nemožno vyvodiť skutočnú dostupnosť poskytovania zdravotnej starostlivosti obyvateľom Slovenskej republiky, 
•	prelínanie poskytovania zdravotnej starostlivosti dorastu od 15 do 28 rokov veku vo VAS pre dospelých aj vo VAS pre deti a dorast,
•	zaradenie vysokošpecializovaných medicínskych odborov v ŠAS, viazaných lokalitou na špecializované pracoviská (letecké lekárstvo, audiológia,  materno-fetálna medicína, popáleninové a iné),
•	nezohľadnenie kritérií počtu obyvateľov, geografickej dostupnosti zdravotnej starostlivosti, vekovej štruktúry, chorobnosti, či úmrtnosti (napr. vyššie uvedená gerontopsychiatria v ŠAS),
•	normatívy nariadenia vlády sú prepočítané na počet obyvateľov Slovenskej republiky a jednotlivých krajov; pri pluralite vo výkone verejného zdravotného poistenia v Slovenskej republike ale zdravotné poisťovne prepočítavajú normatívy na počty svojich poistencov, pričom tento ich postup nie je upravený v žiadnom právnom predpise,
•	zdravotné poisťovne nenakupujú od poskytovateľov zdravotnej starostlivosti počet lôžok v ÚZS, ale objem poskytnutých zdravotných výkonov resp. počet ukončených hospitalizácií podľa počtu svojich poistencov. 

Indikátory kvality

V  roku 2007  rovnako ako  aj v roku 2006 boli jedným z kritérií na hodnotenie poskytovateľa zdravotnej starostlivosti pri uzatváraní zmluvného vzťahu indikátory kvality, ktoré každoročne schvaľuje vláda nariadením. Dané kritériá hodnotili jednotlivé zdravotné poisťovne rozličnou váhou (od 10% do 30%).

V roku 2007 zdravotné poisťovne nevykonávali kontroly kvality poskytovanej zdravotnej starostlivosti v prípadoch výskytu štatisticky významných odchýlok v indikátoroch kvality                         za hodnotiace obdobie roku 2006. Rovnako zdravotné poisťovne neuplatnili možnosť rozviazania, resp. neuzatvorenia zmluvného vzťahu s poskytovateľom na základe výsledkov kontroly kvality pri zistení štatisticky významných odchýlok v indikátoroch kvality. Uzatváranie nových zmluvných vzťahov v roku 2007 v konečnom dôsledku neovplyvnilo poradie poskytovateľov zostavované na základe hodnotenia úrovní indikátorov kvality za rok 2006.

Napriek skutočnosti, že zber a hodnotenie indikátorov kvality vydávaných každoročne nariadením vlády patrí medzi zákonom ustanovené povinnosti zdravotných poisťovní, pri ich zbere a vyhodnocovaní za hodnotené  obdobie roku 2007 postupovali zdravotné poisťovne nejednotne.  VšZP, SZP a  Apollo postupovali podľa metodického pokynu ministerstva zdravotníctva z apríla 2007 a hodnotili  indikátory kvality stanovené nariadením vlády na rok 2006. Dôvera a Union za rok 2007 indikátory kvality nehodnotili, nakoľko nebol stanovený rozsah indikátorov kvality platných pre hodnotiace obdobie roku 2007. 

Zdravotné poisťovne, ktoré hodnotili indikátory kvality za  hodnotené  obdobie roku 2007, vyhodnocovali 3 úrovne indikátora kvality (nízka, štandardná a vysoká úroveň). Údaje               pre hodnotenie indikátorov kvality pochádzali z údajov zdravotných poisťovní pri 17  indikátoroch a  z osobitných dávok zasielaných poskytovateľmi pri 8 indikátoroch. Vyhodnotili v priemere viac ako 90 % poskytovateľov v štandardnej úrovni (VšZP 84,7 %,  SZP 93,4 %, Apollo 97,2 %), v priemere 1 % v úrovni vysokej (VšZP 0,9 %, SZP 2,03 %, Apollo 1,06 %) a 4 % v nízkej úrovni (VšZP 5,31 %, SZP 4,62 %, Apollo 1,17 %). Tieto výsledky sa  v porovnaní s rokom 2006  líšia len minimálne. Vzrástol však podiel nehodnotiteľných údajov, ktoré pochádzali takmer výlučne z údajov zasielaných od poskytovateľov (v priemere 26 % nehodnotiteľných údajov – VšZP). Zber údajov komplikovala aj úroveň  získavania údajov od poskytovateľov,  ktorá sa pohybovala na úrovni 77 %-88 % (VšZP). 

Osobitným indikátorom je indikátor B 2.1. (hodnotenie poskytovanej zdravotnej starostlivosti pacientom), ktorý odzrkadľuje subjektívne hodnotenie poskytovateľa pacientom.  

VšZP ako jediná vykonala v roku 2007 kontroly kvality poskytovanej zdravotnej starostlivosti na základe štatisticky významných odchýlok v indikátoroch kvality za hodnotiace obdobie prvého polroku 2007. Zdravotná poisťovňa v 14 % takto vykonaných kontrol zistila nedostatky. Výsledky kontrol však nemali vplyv  na rozviazanie zmluvného vzťahu s poskytovateľom. 

Ostatné zdravotné poisťovne, ktoré hodnotili indikátory kvality v roku 2007, nevyužili ich výsledky v zmluvných vzťahoch s poskytovateľmi zdravotnej starostlivosti. 

Pri zbere údajov indikátorov kvality sa zdravotné poisťovne opakovane stretávali  s neplnením zákonnej povinnosti poskytovateľov zdravotnej starostlivosti pri zasielaní údajov potrebných na ich výpočet a hodnotenie. Nízka validita zozbieraných údajov ako aj nie vždy správna voľba indikátora na hodnotenie danej oblasti poskytovania zdravotnej starostlivosti má negatívny vplyv na hodnotenie indikátorov kvality a vedie k zníženiu vierohodnosti poradia poskytovateľov zostavovaných na základe takéhoto hodnotenia.

Dispenzárna starostlivosť 

Dispenzarizácia je aktívne a systematické sledovanie zdravotného stavu poistenca, u ktorého  je predpoklad zhoršenia zdravotného stavu jeho vyšetrenie a liečba.

Podľa zákona č. 581/2004 Z. z. je zdravotnej poisťovni ustanovená povinnosť zaraďovať poistencov na dispenzarizáciu na základe návrhu poskytovateľa zdravotnej starostlivosti, s ktorým má zdravotná poisťovňa uzatvorenú zmluvu o poskytovaní zdravotnej starostlivosti, viesť zoznam týchto poistencov a zasielať   v pravidelných mesačných intervaloch úradu. 

V roku 2007 proces zaraďovania a nahlasovania do zoznamu dispenzarizovaných na strane poskytovateľov zdravotnej starostlivosti nebol v plnej miere funkčný. Dôležitým dôvodom neúplnej funkčnosti nahlasovania poistencov do zoznamu dispenzarizovaných poistencov je  absencia všeobecne záväzného  právneho predpisu, ktorý by definoval jednotný spôsob vedenia  zoznamu  dispenzarizovaných chorôb.

Ďalším z dôvodov, pokiaľ ide o plnenie  povinnosti  poskytovateľov zdravotnej starostlivosti  hlásiť zdravotnej poisťovni poistencov, ktorí sú zaradení do dispenzárnej starostlivosti v súvislosti s používaním nových kódov lekárov bola skutočnosť, že poskytovatelia zdravotnej starostlivosti  hlásili zaradenie  iba  nových poistencov. Z dôvodu chýbajúceho prepojenia  informačných systémov  nebolo možné automaticky priradiť zoznamy poistencov k novým kódom poskytovateľov zdravotnej starostlivosti.

Povinnosť hlásiť  zdravotnej poisťovni  poistencov zaradených do dispenzárnej starostlivosti neplnia všetci poskytovatelia zdravotnej starostlivosti v zákonom stanovenom rozsahu, a to napriek urgenciám. Súčasný spôsob zaraďovania poistencov považujú zdravotné poisťovne výlučne len za evidenčnú funkciu. K náprave môže dôjsť len vtedy, ak budú vydané jednoznačné pravidlá a ak tieto pravidlá budú zo strany poskytovateľov zdravotnej starostlivosti dodržiavané. V roku 2007 nebol vydaný  všeobecne záväzný právny predpis, ktorý by definoval jednotný spôsob vedenia  zoznamu  dispenzarizovaných chorôb. 

K 31. 12. 2007 úrad evidoval 448 707 dispenzarizovaných poistencov. Oproti roku 2006 tento ukazovateľ má klesajúci trend (v roku  2006 počet dispenzarizovaných poistencov  bol 578 749). Takýto vývoj môže byť spôsobený aj nedôsledným nahlasovaním dispenzarizovaných poistencov podľa jednotlivých chorôb zo strany špecializovanej ambulantnej starostlivosti príslušnej zdravotnej poisťovni. Dopad popísaných príčin nefunkčnosti  dispenzarizácie je najvýraznejší v prípade  poisťovne Dôvera, kde bol  vykázaný  takmer rovnaký počet dispenzarizovaných poistencov v oboch rokoch napriek tomu, že celkový počet poistencov sa v roku 2007 viac ako zdvojnásobil. 

Tabuľka č. 19 Porovnanie počtu poistencov zaradených do dispenzárnej starostlivosti podľa jednotlivých zdravotných poisťovní k 31. 12. príslušného roka a podiel dispenzarizovaných            v % z celkového počtu poistencov

Ukazovateľ
	VšZP	SZP	Dôvera	Apollo	EZP	Union	Spolu	
	2006	2007	2006	2007	2006	2007	2006	2007	2006	2007	2006	2007	2006
(aj Sideria)	2007	
Počet poistencov 	3409	2942	682	590	348	860	466	447	-	126	-	334	5302	5299	
Počet poistencov zaradených na dispenzarizácie  	402	311	85	42	32	32	59	62	-	0,3	-	1,5	578	449	
Podiel dispenzarizovaných  poistencov z celkového počtu poistencov v  %	11,8	10,6	12,5	7,1	9,2	3,7	12,7	13,9	-	0,3	-	0,56	10,9	8,5	
Zdroj zdravotné poisťovne 

Podiel dispenzarizovaných poistencov na celkovom počte poistencov jednotlivých zdravotných poisťovní je disproporciálny a pohybuje sa od o,25 % do 13,97 %. Je potrebné zdôrazniť, že EZP a Union pôsobia na trhu verejného zdravotného poistenia len 1 rok.

Tabuľka č. 20  Prehľad najfrekventovanejších diagnóz a počet dispenzarizovaných poistencov
  
a)  podľa  jednotlivých  zdravotných  poisťovní

P. č.	VšZP	SZP	Apollo	Dôvera	Union	EZP	
	Kód dg*	PDP**	Kód dg	PDP	Kód dg	PDP	Kód dg	PDP	Kód dg	PDP	Kód dg	PDP	
1.	J30	20 567	J30	6 596	E11	5 340	E11	870	J45	189	Z30	26	
2.	Z30	10 620	I10	4 272	J45	3 826	J45	356	E11	125	J45	25	
3.	H40	10 278	J45	2 991	I10	2 684	Z30	318	Z30	80	E11	10	
4.	J45	24 510	E11	2 918	I25	2 389	I10	235	J44	54	I25	9	
5.	H40	15 951	E78	2 885	H40	1 846	J44	247	I10	54	I10	7	
6.	H36	6 297	Z30	2 315	E 78	1 643	E10	112	J44	43	E10	7	
7.	E10	8189	I25	2 201	N60	1 625	I25	136	E11	40	E78	6	
8.	E11	5 969	H40	1 364	I11	1 446	H90	229	0	0	J30	5	
9.	I11	5 627	N60	1064	0	0	H40	201	0	0	0	0	
10.	J44	4 850	I11	837	0	0	I11	141	0	0	0	0	
* diagnóza
** počet dispenzarizovaných poistencov

b)  podľa diagnostického kódu vo všetkých zdravotných poisťovniach

Kód dg	J 30	E 11	I 10	Z 30	I 25	J 45	H 40	J 44	E 78	
Dg slovom	Vazo- motoric- ká a alergic- ká nádcha	Diabetes melitus nezávislý na inzulíne	Esenc. Hyperten- zia	Usmer- nenie antikon- cepcie	Ischem. choroba srdca	Astma	Glaukóm	Obštr. choroba pľúc	Poruchy metaboliz- mu	
Počet	36 126	35 577	31 078	28 831	27 566	26 306	17 315	9 419	8195	

Vedenie zoznamov poistencov čakajúcich na poskytnutie plánovanej zdravotnej starostlivosti

V súlade so  zákonom   581/2007 Z. z. bola zdravotná poisťovňa v roku 2007 povinná vytvoriť a viesť zoznam poistencov čakajúcich na poskytnutie plánovanej zdravotnej starostlivosti. Vzhľadom na skutočnosť, že nebol vydaný všeobecne záväzný právny predpis upravujúci podrobnosti o vedení zoznamov poistencov čakajúcich na poskytovanie zdravotnej starostlivosti, postupovali zdravotné poisťovne a poskytovatelia zdravotnej starostlivosti nejednotne.

Každá zdravotná poisťovňa mala vypracovanú vlastnú metodiku zberu údajov s vlastným metodickým postupom podľa obsahovej náplne zoznamu poistencov čakajúcich                           na poskytovanie zdravotnej starostlivosti.
 
S cieľom stanoviť jasné pravidlá  pri vyhodnocovaní vedenia zoznamov poistencov čakajúcich    na poskytnutie plánovanej zdravotnej starostlivosti úrad v metodickom usmernení  presne zadefinoval rozsah a frekvenciu zasielania potrebných údajov. Realizácia postupu definovaného v metodickom usmernení bude možná až potom, keď ministerstvo zdravotníctva vydá  vykonávací predpis upravujúci podrobnosti tvorby a vedenia zoznamov poistencov čakajúcich na poskytnutie plánovanej zdravotnej starostlivosti. 

Chýbajúci  všeobecne záväzný predpis neumožňuje vyhodnocovanie zoznamov poistencov čakajúcich na poskytnutie zdravotnej starostlivosti úradom, ich analýzu a zhodnotenie postupu  zdravotných poisťovní v tejto oblasti.

Je potrebné rozlišovať medzi  zaradením  poistenca na čakaciu listinu zdravotnou poisťovňou  z ekonomického dôvodu a zaradením  pacienta poskytovateľom zdravotnej starostlivosti               z kapacitných dôvodov. 

Riešenie problému transparentnosti vedenia zoznamov poistencov čakajúcich na poskytnutie zdravotnej starostlivosti zdravotnou poisťovňou  a dodržanie  poradia ich  zaradenia  je základnou podmienkou pre vytvorenie  spoľahlivých  kontrolných mechanizmov   zo strany zdravotných poisťovní vo vzťahu k poskytovateľom  zdravotnej starostlivosti.  K naplneniu tohto cieľa je potrebné  určenie pravidiel v súlade so zákonom. 

 
 3.4 Dohľad nad správnym poskytovaním  zdravotnej starostlivosti

Úrad v roku 2007  v rámci svojej pôsobnosti vymedzenej zákonom č.  581/2004 Z. z. dohliadal  u poskytovateľov zdravotnej starostlivosti na správne  poskytovanie zdravotnej starostlivosti.  

V roku 2007 bolo vykonaných 675 dohľadov na mieste, z toho 566 (83,9 %) bolo ukončených v roku 2007  a posúdených v 130 prípadoch (23 %) ako opodstatnených, v 423 prípadoch (76,3 %) ako neopodstatnených   a v 4 prípadoch boli ukončené z dôvodu späťvzatia podania pisateľom. 

Dohľad na diaľku sa vykonáva v prípadoch, keď je dostupná kompletná zdravotná dokumentácia od poskytovateľov zdravotnej starostlivosti  a nie je potrebné dohľad vykonať na mieste (napr. prípady druhostupňového  šetrenia postupu pobočiek pri opakovanom  podaní alebo v prípade  klinicky jednoduchších  prípadov, bez účasti prizvanej osoby).

Tabuľka č. 21   Porovnanie  ukončených dohľadov na mieste 

Ukazovateľ	Ukončené dohľady 	Opodstatnené	%	Neopodstatnené	%	Ad acta	%	
2007	566	130	23	432	76,3	4	0,7	
2006	525	176,5	33,6	346,5	66,4            			

Predmet dohľadu na mieste aj na diaľku je najčastejšie v súvislosti s úmrtím, nespokojnosťou s poskytnutou zdravotnou starostlivosťou,  postupom pri liečbe.

Úrad  v rámci  dohľadu nad správnym poskytovaním zdravotnej starostlivosti  obdržal                 v roku 2007  1 249 podaní, z toho:

•	989,5  (t. j. 79,2 %) bolo ukončených v roku 2007,
•	259,5  (t. j. 20,8 %) zostalo v riešení.

Z celkového počtu podaní v roku 2007  riešili pobočky úradu 1 060 podaní, t. j. 85 %. Z celkového počtu 1 249 podaní  bolo 23 sťažností a 1 226 podnetov. V porovnaní s rokom 2006 došlo k poklesu sťažností a nárastu podnetov.

V záujme zabezpečenia maximálnej objektivity, nestrannosti a odbornosti úrad zabezpečil k podnetom a sťažnostiam, ktoré sa týkali poskytovania zdravotnej starostlivosti  odborné stanoviská externé ako aj interné.

Z 23 doručených sťažností bolo 21 vyriešených - 1 sťažnosť bola riešená  úradom a týkala sa správneho poskytovania zdravotnej starostlivosti. Sťažnosť bola posúdená ako neopodstatnená. Iné orgány – samosprávne  kraje, SLK, zdravotnícke zariadenia, sociálna poisťovňa riešili 19 úradom odstúpených sťažností. Dôvodom na odstúpenie bol ich obsah,                    z ktorého bolo zrejmé, že ich  riešenie nie je v kompetencii úradu. Jedna sťažnosť bola odložená  ad acta. 

Z doručených  podnetov v roku  2007 v počte 1 226 bolo vyriešených 968,5 (t. j. 79 %).  Z vyriešených  podnetov bolo 676,5 (69,9 %) podnetov riešených úradom  a týkali sa  správneho  poskytovania  zdravotnej starostlivosti. Neopodstatnených podnetov bolo 530,5 (78,4 %), opodstatnených   146 (21,6 %).

Na základe podnetov  úrad   vykonal dohľad u poskytovateľov zdravotnej starostlivosti a zistil  porušenia zákona č. 576/2004, v týchto oblastiach:

•	zdravotná starostlivosť nebola poskytnutá správne, neboli vykonané všetky zdravotné výkony na správne určenie choroby so zabezpečením včasnej a účinnej liečby s cieľom uzdravenia osoby, alebo zlepšenia stavu osoby pri zohľadnení súčasných poznatkov lekárskej vedy, 
•	vedenia zdravotnej dokumentácie, 
•	poučenia a informovaného súhlasu, 
•	ďalšieho  porušenia povinností poskytovateľov zdravotnej starostlivosti - nedostatočný rozsah údajov v  anamnéze, nedostatky v údajoch o rozsahu poskytovanej zdravotnej starostlivosti, nedostatky pri identifikácii údajov poskytovateľa, neúplnosť v údajoch  o chorobe, priebehu, výsledkoch vyšetrení a ďalších okolností súvisiacich so zdravotným stavom osoby. 

Z celkového počtu vyriešených opodstatnených podnetov  v roku 2007 boli  porušenia zistené v 52 prípadoch,  čo  predstavuje 36 % .			

V roku 2007  v porovnaní s rokom 2006 sa znížil podiel opodstatnených podnetov, ktoré boli úradom  šetrené v súvislosti so správnym poskytovaním zdravotnej starostlivosti, o 6,5 %.

Tabuľka č. 22 Prehľad ukončených podnetov podaných v súvislosti  so správnym  poskytovaním zdravotnej starostlivosti 

Ukazovateľ	Podnety spolu 	Opodstatnené	%	Neopodstatnené	%	
2007	676,5	146	21,6	530,5	78,4	
2006	745	209,5	28,1	535,5	71,9	

V roku 2007 úrad z prijatých podnetov spolu v počte  220,5 (22,8%) odstúpil z dôvodu, že  svojím obsahom prekročili kompetencie úradu na  ďalšie konanie – riešenie samosprávnym krajom (93 podnetov), zdravotníckym zariadeniam (40,5 podaní), stavovským organizáciám (19,5  podaní) a iným inštitúciám –  ministerstvám, sociálnej poisťovni (67,5 podaní).

Na základe  úradom vykonanej analýzy predmetu podania a sťažnosti v roku 2007 možno konštatovať, že prevládali podania a sťažnosti, ktorých  obsahom bola nespokojnosť s postupom pri liečbe  (46,6 %), úmrtie poistenca(28,3 %), poškodenie zdravia poistenca     (4,6 %), neetický prístup zdravotníckeho pracovníka k poistencovi (4,6 %). Porovnanie vývoja podaní podľa predmetu  je uvedené v tabuľke.

Tabuľka č. 23   Vývoj vybraných  podaní z pohľadu ich predmetu  

Predmet podania 	rok 2007	rok 2006	
	počet	%	počet	%	
nespokojnosť s postupom pri liečbe	582	46,6	505	48,5	
v súvislosti s úmrtím	353	23,8	194	20,7	

Na základe zistení  porušení v zákone ustanovených povinností  úrad v roku 2007 uložil poskytovateľom zdravotnej starostlivosti tieto druhy sankcií:

•	návrh na uloženie pokuty v 22 prípadoch – uloženie pokuty bude realizovať ministerstvo  zdravotníctva alebo  samosprávny kraj,
•	návrh na začatie disciplinárneho konania v 1 prípade,
•	priame uloženie  pokuty úradom poskytovateľovi zdravotnej starostlivosti v 92 prípadoch (správne konanie nebolo vo všetkých prípadoch k 31. 12. 2007 ukončené),
•	návrh nápravného  opatrenia,
•	oznámenie orgánom činným v trestnom konaní.

Z pohľadu obsahu porušenia  bolo v roku 2007 najviaculožených pokút poskytovateľom               za pochybenia v medicínskych odboroch  chirurgia 41, všeobecné lekárstvo 10, gynekológia a vnútorné lekárstvo - oba po 9,  traumatológia 8, pediatria 4.

V roku  2007 bolo podaných 42 návrhov na prijatie nápravných opatrení. Týkali sa opatrení odborne organizačného charakteru,  napr. vedenia zdravotnej dokumentácie v súlade                    so zákonom, doškoľovania zamestnancov, realizovania seminárov, preškolenia zdravotníckych pracovníkov v ošetrovateľskej starostlivosti.

Úrad  v roku 2007 postúpil orgánom činným v trestnom konaní 9 podnetov, z toho 8 sa týkalo správneho poskytovania zdravotnej starostlivosti a 1 prípad sa týkal nesúladu klinickej a pitevnej diagnózy a príčin nejasných okolností úmrtia poistenca.

Celkový počet trestných oznámení, ktoré podal úrad v roku 2006, bol 30, čo znamená,  že počet trestných oznámení v roku 2007 (9) klesol o 70 %.     

4.  Zabezpečenie práv a povinností poistenca

4.1 Práva  a povinnosti poistencov vo vzťahu k zdravotnej poisťovni

Práva a povinnosti poistenca vyplývajú z jeho účasti na verejnom zdravotnom poistení, ktorú realizuje prostredníctvom svojej zdravotnej poisťovne. Práva a povinnosti sa navzájom podmieňujú. Medzi práva poistenca patrí napr.:
•	právo výberu poisťovne,
•	právo na úhradu  zdravotnej starostlivosti a služieb súvisiacich s poskytovaním    zdravotnej starostlivosti v rozsahu ustanovenom  v príslušnom zákone, 
•	právo na úhradu nákladov zdravotnej starostlivosti poskytnutej poistencovi v cudzine, 
•	   právo podieľať sa na kontrole poskytnutej zdravotnej starostlivosti, 
•	právo domáhať sa ochrany práv a právom chránených záujmov.

Poistenec zároveň s priznanými právami má aj povinnosti. Medzi povinnosti poistenca patrí napr.:
•	povinnosť platiť poistné, 
•	povinnosť uhradiť poskytnutú zdravotnú starostlivosť v prípade preukázaného porušenia liečebného režimu,
•	povinnosť vykonať ročné zúčtovanie poistného, odviesť nedoplatok na poistnom.

Z hľadiska výkonu verejného zdravotného poistenia sú významné  aj oznamovacie povinnosti poistenca. Medzi  tieto patrí napr.:

•	povinnosť  oznámiť  zánik   verejného zdravotného poistenia a vrátiť poisťovni preukaz                     
      poistenca,
•	povinnosť oznámiť akékoľvek zmeny, ktoré majú vplyv na vznik, zánik povinnosti platiť poistné, na stanovenie základu pre výpočet poistného a ďalšie skutočnosti ovplyvňujúce vzťah poistenca a poisťovne. 

Povinnosti poistencov a platiteľov  vo vzťahu k zdravotným poisťovniam sú obsiahnuté               vo viacerých ustanoveniach  zákona  č. 580/2004 Z. z.

V roku 2007  sa vyskytli tieto porušenia:

najčastejšie vyskytujúcimi sa porušeniami povinností poistencov bolo:
•	nevrátenie preukazu poistenca pri zmene zdravotnej poisťovne a pri odchode                   do zahraničia na dobu dlhšiu ako šesť mesiacov (takmer 106 000 nevrátených preukazov), 
•	neoznámenie zmeny platiteľa poistného zdravotnej poisťovni (takmer 19 000 porušení povinnosti). Išlo napr. o neoznámenie ukončenia živnosti a nenahlásenie kategórie tzv. samoplatiteľa, ukončenie kategórie tzv. samoplatiteľa a uzatvorenie pracovného pomeru, alebo ukončenie zaradenia do evidencie uchádzačov o zamestnanie a uzatvorenie pracovného pomeru, príp. získanie živnostenského oprávnenia,
•	neoznámenie skutočnosti rozhodujúcej pre vznik povinnosti štátu platiť za poistenca poistné (takmer 10 500 porušení povinnosti). Išlo o neoznámenie zaradenia poistenca do evidencie uchádzačov o zamestnanie, nakoľko okamihom zaradenia povinnosť odvádzať preddavky prechádza na štát.
 
Najčastejšími porušeniami povinností zo strany platiteľov poistného bolo, že riadne a včas neodviedli preddavky na poistné príslušnej zdravotnej poisťovni a porušenie povinnosti predkladania výkazov poistného príslušnej zdravotnej poisťovni.

Ukladanie sankcií

Úrad v roku 2007 uložil celkovo 6 240 právoplatných pokút poistencom a platiteľom poistného, poskytovateľom zdravotnej starostlivosti a zdravotným poisťovniam. Z toho poistencom a platiteľom poistného úrad uložil 6 143 právoplatných pokút, poskytovateľom zdravotnej starostlivosti 81 právoplatných pokút a zdravotným poisťovniam 16 právoplatných pokút.

V roku 2007 predstavovala celková výška pokút uložených ústredím a pobočkami úradu 28,3  mil. Sk. Z toho poistencom a platiteľom poistného výška uložených pokút predstavovala sumu 10,0 mil. Sk, poskytovateľom zdravotnej starostlivosti výška uložených pokút predstavovala sumu 12,3 mil. Sk a zdravotným poisťovniam výška uložených pokút predstavovala sumu 5,9  mil.  Sk.

Z celkovej výšky uložených pokút 28,3 mil.   Sk bolo uhradených 22,1 mil. Sk (78,3 %), a to nasledovne:	
•	poistenci a platitelia poistného uhradili 5,7  mil. Sk, 
•	poskytovatelia zdravotnej starostlivosti uhradili 10,4 mil. Sk,
•	zdravotné poisťovne uhradili 5,9  mil. Sk.

Vymáhanie pohľadávok na poistnom

Úrad  v súlade so zákonom  č. 581/2004 Z. z. vydáva rozhodnutia v správnom konaní platobným výmerom (ďalej len PV) o pohľadávkach na poistnom na zdravotné poistenie a o pohľadávkach na preddavkoch na poistné na verejné zdravotné poistenie. Prehľad vedených správnych konaní v roku 2007 možno zhrnúť takto:

úrad v roku 2007 evidoval 27 993 podaných návrhov na vydanie rozhodnutí platobným výmerom, z toho vydal 17 172 platobných výmerov.

Celkové finančné vyčíslenie správnych konaní pri vydávaní PV predstavovalo celkovú sumu 911,0 mil. Sk, z toho istina (dlžné poistné, resp. preddavky) 446,9 mil. Sk, úrok/poplatok z omeškania 464,1 mil.  Sk.

Úrad eviduje za rok 2007 celkom 200 druhostupňových správnych konaní vo veci vydania rozhodnutia platobným výmerom.

Podľa zákona  č. 581/2004 Z. z. úrad dokončuje právoplatne neskončené správne konania zdravotných poisťovní do ich transformácie na akciové spoločnosti. 

V roku 2007 úrad dokončoval 153 právoplatne neskončených správnych konaní vo veci vydania rozhodnutia platobným výmerom postúpených zo zdravotných poisťovní.

5. Záver

Predkladaná správa o stave vykonávania verejného zdravotného poistenia v SR podáva ucelenú informáciu o fungovaní systému verejného zdravotného poistenia. V kontexte predchádzajúcich správ od vzniku úradu podáva obraz o vývojových tendenciách v makroekonomických ukazovateľoch, ale aj o tendenciách vývoja v oblasti samotného zdravotného poistenia a jeho koordinácii s vonkajším prostredím v rámci plnenia nariadenia Rady EHS. Rozdelenie poistného trhu, organizácia a riadenie v zdravotných poisťovniach a ich hospodárenie sú determinované platnými právnymi normami, ktoré bude potrebné v rámci legislatívnych iniciatív naďalej koordinovať a prispôsobovať potrebám praxe pri zabezpečovaní zdravotnej starostlivosti. 

Ťažiskovým problémom je nákup a poskytovanie zdravotnej starostlivosti v rámci dostupných disponibilných zdrojov a riešenie podnetov pri nedodržaní zásad správne poskytovanej zdravotnej starostlivosti. V tomto smere je existencia úradu nezastupiteľná a potvrdená praxou. Aj v roku 2007 došlo k potvrdeniu dôvery občanov – poistencov – pacientov v schopnosť úradu objektívne a zodpovedne posúdiť zabezpečenie ich oprávnených nárokov.

S cieľom naďalej zdokonaľovať systém verejného zdravotného poistenia bude úrad i naďalej predkladať legislatívne, organizačné a odborné návrhy Ministerstvu zdravotníctva SR i ostatným kompetentným orgánom.